Irekia Eusko Jaurlaritza - Gobierno Vasco :: EHAA xedapena 201500007\nAldizkariaren data: 2015-01-02 Aldizkari honetan argitaratua: 2014001\nEBAZPENA, 2014ko abenduaren 11koa, Merkataritza eta Turismoko sailburuordearena, zeinen bidez, zehazten den hedaduran eta aldian, Donostiako Alde Zaharra turista-olde handiko gune deklaratzen baita, merkataritza-ordutegien ondorioetarako.\nGaiak: MERKATAL ESTABLEZIMENDUA; SUSTAPEN TURISTIKOA; ORDUTEGIA; ALDAKETA\nXedapenaren data: 2014-12-11\nHurrenkenaren zenbakia: 201500007\nIkusi da Donostia turista-olde handiko gune deklaratzeko Donostiako Udalak aurkeztutako proposamena, Merkataritza Ordutegiei buruzko abenduaren 21eko 1/2004 Legearen 5. artikuluan xedatutakoaren arabera\nLehenengoa.– 2014ko azaroaren 19an, Donostiako Udalak Ekonomiaren Garapen eta Lehiakortasun Sailean idazki bat aurkeztu zuen, zeinetan proposatzen baitzuen Donostia turista-olde handiko gune deklaratzea, 2015eko uztail eta abuztuko hileetarako, Donostiako Alde Zaharra zehazkiago, hauek muga hartuta: San Juan kaleko alde bakoitiak, Boulevard-eko alde bikoitiak, Urgull mendia eta Kaiko Pasealekua. Eskabide-idazkiarekin batera, Tokiko Gobernu Batzarrak onartutako akordioaren kopia aurkeztu zen.\nBigarrena.– Toki-korporazioak aurkeztutako agirietan jasotzen denez, 2014ko irailaren 24an, Merkataritzako Aholkularitza Batzordeari dei egin zitzaion Donostia turista-olde handiko gune izendatzeko uztail eta abuztuko hileetarako, eta organo horretako kide guztiek hala onartu eta berretsi zuten.\nLehenengoa.– Hazkunde, lehiakortasun eta efizientziarako presako neurriak onartzeko uztailaren 4ko 8/2014 Errege Lege Dekretuak aldatu zuen Merkataritza-ordutegiei buruzko abenduaren 21eko 1/2004 Legea. Aipatu aldaketarekin, 200.000 biztanle baino gehiagoko udalerrien biztanle-atalasea gutxitzen da 100.000 biztanle baino gehiago izatera, eta ostatu-gauena, 1.000.000 baino gehiago izatetik 600.000 izatera pasatzen. Honela, gutxienez turista-olde handiko gune bat deklaratu beharra duten hirien kopurua handitzen da. Kategoria honetan sartzen diren hirien artean dago Donostia.\nBigarrena.– Aipatu errege-dekretuaren arabera, sei hilabeteko epea dago autonomia erkidego eskudunek zehatutako inguruabarrak gertatzen diren udalerrian turista-olde handiko gune bat gutxienez deklara dezaten; hala egin ezean, udalerri osoa deklaratuko da turista-olde handiko gune, eta merkatariek askatasun osoa izango dute haien establezimenduak urte osoan irekitzeko.\nHirugarrena.– Merkataritza-ordutegiei buruzko abenduaren 21eko 1/2004 Legearen 5. artikuluan dioenaren arabera, turista-olde handiko gunetzat hartuko dira inguruabar hauetakoren bat gertatzen den udalerri osoa zein haren zati bat:\nb) Gizadiaren Ondare izendatua izatea edo historia- eta arte-ondarean kultura-intereseko higiezinen bat izatea.\nc) Muga-guneen eragin-eremuak izatea edo haien ondoan egotea.\nf) Erakargarritasun nagusia erosketa-turismoa duten guneak izatea.\nTurista-olde handiko guneetan dauden establezimendu eta dendek, lurralde nazional guztian, askatasun osoa izango dute zehazteko zein egunetan eta zein ordutan izango diren publikoari irekiak.\nLaugarrena.– Merkataritza-ordutegiei buruzko abenduaren 21eko 1/2004 Legearen 5. artikuluaren 4. paragrafoan xedatzen denez, autonomia erkidegoei dagokie, zein bere udalen proposamenez, turista-olde handiko guneak zehaztea zein bere lurralde-eremurako.\nUdal-proposamenak bi mugaketa ezartzen ditu, bata espazioari dagokiona eta bestea denborari dagokiona. Aipatu 5. artikuluan xedatzen denez, baldin eta bertan zerrendatutako inguruabarrak gertatzen badira eta udal interesdunaren proposamenak denbora- edo lurralde-izaerako mugaketa bat badu, oinarritzat hartutako arrazoiak justifikatu beharko dira proposamenean, merkataritza-interesekin, turistikoekin bat eta kontsumitzailearen onurarako.\nUdal-proposamenari, Donostia turista-olde handiko gune deklaratzeko txostena erantsi zaio, eta, bertan, erreferentzia egiten zaio Alde Zaharreko elementuen konfluentziari, zeinetan oinarritu baita gune hori hala dela deklaratzeko: interes historikoko eraikin eta elementuen kontzentrazioa, portu- eta muga-guneen hurbiltasuna, merkataritza-, kultura-, gastronomia eta aisia-jardueren kontzentrazioa Alde Zaharrean, baita Espainia mailako eta nazioarteko kirol- eta kultura-ekitaldi handiak ospatzea eta erosketa-turismoko erakarmen guneak egotea ere. Halaber, txosten horretan justifikatzen da denbora-mugaketan ere –2015eko uztaila eta abuztua– turista-olde handiko gune deklaratzea, hilabete horietako bisitari- eta turista-kopuruaren emendatze nabarmena dela eta, izan ere, 2014an, bereziki nabarmen igo da ostatu-gauen kopurua.\nBosgarrena.– Bestalde, egiaztatu da toki-administrazioaren eremuan sektoreari eta inplikatutako administrazioei kontsulta-izapide bat egingo zaiela Merkataritzako Aholkularitza Batzordearen bidez; batzorde hori parte-hartze sektorialeko eta kontsulta-izaerako udal-organo bat da, Toki Erakundeen Antolamendu, Funtzionamendu eta Araubide Juridikoko Erregelamenduan xedatutakoaren arabera sortua. Haren egitekoen artean dago tokiko merkataritza hobetzen laguntzen duten politikak eta ekimenak proposatzea, kontsultatzea, eta haiek diseinatu eta martxan jartzen parte-hartzea.\nOrgano horretan ordezkaturik daude hiriko merkataritzako entitate eta erakunde publiko-pribatuak. Aurrekarietan adierazi bezala, 2014ko irailaren 24an, Merkataritzako Aholkularitza Batzordeari dei egin zitzaion Donostia turista-olde handiko gune izendatzeko, eta aipatu organoko kide guztiek onartu eta berretsi dute goian aipatutako gunea hala izan dadila uztail eta abuztuko hileetan.\nSeigarrena.– Merkataritza eta Turismoko sailburuordeak, Ekonomiaren Garapen eta Lehiakortasun Sailaren egitura organikoa eta funtzionala ezartzeko apirilaren 9ko 190/2013 Dekretuan esleitzen zaizkion eskumenei jarraikiz, eta ikusirik Donostiako Udalak egindako proposamena eta Merkataritza Zuzendaritzaren justifikazio-memoria,\nLehenengoa.– Donostia turista-olde handiko gune deklaratzea, Donostiako Alde Zaharra zehazkiago, hauek muga hartuta: San Juan kalea alde bakoitietan, Boulevard-a alde bikoitietan, Urgull mendia eta Kaiko Pasealekua.\nBigarrena.– Deklarazio hau 2015eko uztailaren 1etik 2015eko abuztuaren 31ra bitartelp aldira mugatzen da.\nEbazpen honek Euskal Herriko Agintaritzaren Aldizkarian argitaratu eta biharamunetik izango ditu ondorioak.\nVitoria-Gasteiz, 2014ko abenduaren 11.\nEBAZPENA, 2016ko abenduaren 15ekoa, Merkataritza eta Turismoko sailburuordearena, zeinen bidez Donostiako udalerrian turismo ugariko eremuak izendatu baitira, merkataritzako ordutegien ondorioetarako.\nEBAZPENA, 2016ko abenduaren 22koa, Merkataritza eta Turismoko sailburuordearena, zeinen bidez, Bilboko udalerrian turismo ugariko eremuak izendatu baitira, merkataritza-ordutegien ondorioetarako.


Euskal Herrian prezioak emendatu egin dira beste urte batez | Ekonomia | KAZETA\nKazeta|2020/01/22|0 iruzkin Eguneratua:\nIpar Euskal Herrian barazkien prezioak %6,4 egin du gora 2019 urtean.\nBeste urte batez Euskal Herrian bizitza garestiagoa da. Gaindegiak, Euskal Herriko ekonomia eta gizarte garapenerako behategiak, 2019an lurralde osoan salneurriak emendatu egin direla eman du jakitera bere web atarian eta sare sozialetan. Frantziar Estatuko datuetan oinarriturik, Lapurdi, Baxe Nafarroa eta Xiberoan %1,3 garestitu da bizitza, eta gainerateko lau euskal herrialdeetan berriz, %1,2.\nIpar Euskal Herriari dagokionez, edari alkoholdunak eta tabakoak izan dute emendatzerik handiena, %6,5ekoa, hain zuzen. Janaria eta edari alkoholgabeek %2,5 egin dute gora, hezkuntzak %2,4 (Hego Euskal Herriaren bikoitza), etxebizitza gastuek %1,5, ostalaritzak %1,4 eta garraioak %0,9. Beste aldean daude komunikazioen salneurriak, 2019an %2,9an apaldu egin baitira. Elikagaien prezioa lurralde osoan garestitu bada, hiru lurraldeetan barazkiek %6,4 egin dute gora.\nAraba, Bizkaia, Gipuzkoa eta Nafarroa Garaiari dagokienez, garraioaren salneurria %5,7 hazi da, janaria eta edari alkoholgabeak %2,3 eta ostalaritza %1,5. Fruitu freskoen garestitzea ere nabarmentzekoa da, %7.8ko emendatzearekin, eta baita garraioarena ere, %5.7arekin. Alta, etxebizitza gastuak %5.0 apaldu dira, argindarra eta gasa merkeagoak direlako orain.\nBetiere behin-behineko datuen arabera, Europar Batasunean igoera %1,5ekoa da, Alemanian %1,4koa eta Frantziar Estatuan, Belgikan eta Ameriketako Estatu Batuetan %1,3koa. Espainiar Estatuan %0,8koa da emendatzea eta prezioak gutxien igo diren herrialdea Portugal da, %0,3arekin.


Artea hermeneutika eta esprit de système bitartean\nEstetika-brebiarioak Crocek 1912an Texasko Houston Unibertsitatearen estreinatze solemnerako idatzitako lau irakastaldiak biltzen ditu. Hurrengo urtean, italiar irakurleei aurkeztean, haietan "kondentsatu" zituela gaiari buruz aurreko liburuetan azalduriko "oinarrizko kontzeptuak" idatzi zuen. Epai hori bereziki murriztailea gertatzen da. Baina jo dezagun atzera.\n1912an Crocek 46 urte ditu. Aspaldian bere ospeak nazio-mugak gaindituak ditu. Estetica-ren (1902) ondoren —berehalaxe itzuli zuten zenbait hizkuntzatara— filosofiako beste bi tratatu argitaratu ditu: Logica come scienza del concetto puro (1909) eta Filosofia della pratica. Economia ed Etica (1908) eta horrenbestez bere "sistema filosofikoa" osaturik gelditu zela esan daiteke. Mendearen hasieratik izan zuen Giovanni Gentile, "idealismo aktualaren" etorkizuneko filosofoarekiko lotura. Lotura hori garrantzizkoa izan zen Gentilerentzat eta funtsezkoa Crocerentzat, izan ere, adiskide gazte horrek bultzatu baitzuen Hegel sakontzera, hari buruzko aurreiritzi handi samarrak zituenez gero.\nHortaz, mendearen lehen hamarkada amaitzean Crocek biribildurik zeukan bere filosofia. Aldiz, Gentileren "sistemaren" lehen tratamendu artikulatua ez da 1916ra arte agertuko, Teoria generale dello spirito come atto puro, obrarekin eta ondoren, urte gutxiko aldearekin, etorriko zen Sistema di logica come teoria del conoscere (I. lbkia., 1917, II. lbkia. 1921), xx. mendeko pentsamendu filosofikoan oinarrizko obra izan dena eta izaten jarraitzen duena. Baina ordurako 1909ko "Le forme assolute dello spirito" eta 1911ko "L’atto del pensare come atto puro" bi idatzi laburretan argi eta garbi adierazita zeuzkan bere kontzepzio filosofikoaren oinarriak (bestalde, bere lehen idatzian, 1898an argitaratutako Rosmini e Gioberti doktorego-tesian in nuce ageri zirenak). Bi filosofiak bide banatatik dabiltza oinarrizko puntuetan. Crocek —Gentile bere ekimen kultural eta filosofiko garrantzitsu guztietan partaide egin duena, "La Critica", 1903an sorturiko bere aldizkaritik hasita— beren arteko iritzi-desberdintasunaren berri jendartean zabaltzea erabakitzen du. Eta, gertakariari oihartzun ahalik eta handiena emateko ez du ikerketa filosofikoen egileen zirkulu estuari zuzenduriko argitalpen bat hautatzen, baizik eta "Voce"-ren, Giuseppe Prezzolinik Florentzian sortu eta zuzenduriko politika eta kulturako aldizkariaren orrialdeak.\nTestuinguru horretan kokaturik daude Brebiarioko irakatsiak, Crocek aurreko bere liburuetan azalduriko artea eta filosofia orokorrari buruzko oinarrizko kontzeptuen "kondentsatze" bat baino zerbait gehiago direnak; horien birpentsatze bat dira, zeren eta adiskide filosofoaren objekzioek zirikaturik, aldi berean harekin jendaurrean 1913an izango zuen ondorengo eztabaidarako prestakuntza moduko zerbait baitziren. Garrantzizkoa da azpimarratzea bi filosofoen arteko ezadostasuna argumentatzeko moduan berean ere islatzen dela, eta agian horrexetatik bertatik abiatu ere egiten dela. Hau esatea beharrezko da Brebiarioko ouverturearen tonu arina ez gutxiesteko.\n"Artea guztiek zer den badakiten hori da". Txantxetan bezala, hizkera erraz batekin, nahita ez-filosofikoa den batekin, Crocek funtsezko zerbait dio, ez dagoela ezertaz hitz egiterik, orientatuko gaituen kontzeptu bat gabe. Edo hobeki "aurre-kontzeptu" bat gabe, baina ez du kontzientzia erreflexuaren emaitza izan beharrik, baizik sentitze komuneko datu bat areago, eta horrelako den heinean bizi garen eta biziarazten gaituen tradizioaren ekarri bat. Datu hori bizitza historikoan oinarritu nahi duen filosofia ororen aurresupostua da, eta ez berezko elaborazio kontzeptual abstraktu eta azken finean artifiziozko baten gainean. Crocek baieztatzen du tradizioaren lehentasuna a priori historiko gisa, zeinaren emaitza eta interpretazio den aldi berean filosofia. Hitz batean, filosofia "judizio historiko" da , Logica-n sostengatu zuenez, eta gero Teoria e storia della storiografian-n errepikatu eta argituko duenez, zeina bere Filosofia dello spirito obraren laugarren eta bukaerako liburuki bezala agertu aurretik Alemanian azalduko den, 1915ean Tübingengo Mohr argitaletxean obra autonomo gisa.\nKanti buruzko erreferentzia inplizitua begi-bistakoa da. Baina Croceren Kant hori xix. mendearen amaieraren eta xx. mendearen lehen urteen arteko europar kultura inplikatu eta metodo historikoa bera ere afektatzen zuen eztabaida epistemologikoaren argitan berrirakurritako Kant zen. Beraz, Diltheyrengandik oso hurbil zegoen Kant bat. Hau esan badugu, ez zituen menpekotasunezko erlazioak azpimarratzeko ez da izan, ezta bazterrezinak diren zuzeneko edo zeharkako eraginak ere; aitzitik, crociar pentsamendua eratu zuen kultur giroa adierazteko, stricto sensu filosofikoa bera baino ere areago.\nBizitza historikoaren interpretazio gisa sortzen den heinean filosofia sistema ireki, sekula behin betikoa ez den zerbait gisa eraikitzen da. "Sistema" filosofikoa —irakurtzen dugu Brebiarioan— behin eraiki eta gero mantentzea eta etengabeko aldaketak behar dituen etxe baten gisakoa da, izan ere aldatuz iraunarazi eta sendotu egiten baita. Azaleko intelektualek soilik ez dute jarraipen historikoa, iraganarekiko loturaren zentzua ulertzen, bizitza eta heriotza den hori, izan ere orainaldia horretaz elikatzen baita etengabe. Croce, bistan dago, atergabe Gentileren kontrako armak zorrozten ari da. Ez da azalekotzat edo zentzu historikoaz gabetutzat zeukalako; alderantziz! Baina egia da bere filosofiak —egintzaren "orainaldia", ezagutzea (edo, aktualismoaren mintzairan, "pentsamendu pentsatzailea") "iragana"ri, gertakariari, ezagutuari (edo "pentsamendu pentsatu"ari) kontrajartzean, halako den heinean naturatzat hartzen dena: bizitza izpiritualaren caput mortuum-a— ezagutza historikoaren eta bere oinarrian daukan jarraipen historikoaren arrazoirik ez zuen ematen. Zeren eta historia bera ezagutzearen "objektu" dena, historia iragana, baita urrunduena ere —esango du Crocek zakartasun polemikoaz "Voce" aldizkariko eztabaidan— bizitza da eta ez heriotza: transmititzen den bizitza izpirituala, bere burua ezagutzara eramaten duena, "hirugarren" baten, bere buruaz kanpoko "pentsamendu pentsatzaile" baten esku-hartzearen zain egon gabe.\nBaina bada oraindik beste elementu bat ere Brebiarioko lehen orrietan presente dagoena eta Crocek "sistema filosofikoarekin" erantzun nahi duen eskakizun hermeneutikoa ulertzeko argitan jartzen duena. Bizitza historikoaren hermeneutika historiko den heinean "kontzeptu filosofikoa" ez da isolaturik jaiotzen, beharturik dago bere baitan interpretatzen duen bizitzaren ugaritasun anitza islatzera, arte-obraz egina dagoena noski, baina baita egintza ekonomikoz, asmo politikoz, inoren onera zuzenduriko obraz eta pentsamendu logikoz ere. Beraz, kontzeptu oro ez da positiboan soilik definitzen bere eduki espezifikoari dagokionez, baita negatiboan ere, bera ez denarekiko, bere bestearekiko. Omnis determinatio est negatio —Spinozarekin esateko—. Baina oraindik beste pauso bat atzerantz eman ahal —behar— dugu, eta ongi pauso luzea, baldin eta hemen, "sistemarekin" zer dagoen benetan jokoan ulertu nahi badugu. Filosofiaren logika bera, lehen aldiz Platonek Sofistan definitzen duena, eta zera da: koinwniva tw'n genw'n, "generoen komunioa".\nBrebiarioaren ikusmuga teorikoa zirrimarratzeko baliagarriak diren premisa horiek ezarri ondoren, orain une egokia da zuzenean argumentuan sartzeko, berriz ere hasierako galderara joz: "zer da artea?"\n"Artea ikuspen edo intuizioa da". Definizio positibo honekin ukapen batzuk doaz haren edukia determinatzeko beharrezkoak direnak. Lehena: artea ez da "gertakari fisiko" bat. Horrek esan nahi du artea ez dagoela kolore-joko batera, edo forma-geometria batera murrizterik. Ezta "objektiboki" kalkulaturiko soinu-erlazio batera ere. "Ikuspen" artistikoa ez da "kanpokoa", baizik "barrukoa", "subjektiboa". Ez dago "eder naturalik", edertasuna "izpirituarena" da eta horrena bakarrik.\nGalde egin dezagun: zer esan nahi dute: "barruko/kanpoko", "natura/izpiritu", "objektibo/subjektibo" oposizio horiek? Kontzeptu horiek argitzen ez badira Croceren doktrina estetikoa "idealismo magiko" gisako batez nahasteko arriskua dugu, izan ere bere "idealismoak" —baldin eta termino hori egokia bada bere filosofia definitzeko6— beti ezaugarri errealista nabari baten berezitasuna izan baitu. Baina "gauzei" buruz galdezka hasi beharrean "hitzei" buruz has ez gaitezen, itzul gaitezen arestian egin dugun galderara: zer esan nahi dute oposizio horiek? Har dezagun arazoa alderdi zailenetik, hau da, kontsidera dezagun Croceren baieztapena, irakurri bezain laster arestian esandakoarekiko kontrastean agertu ez ezik, egia esan, txundigarri samarra ere badena: "Eta, galdetzen bada zer arrazoirengatik artea ezin den gertakari fisiko izan, lehenik erantzun behar da gertakari fisikoek ez dutela errealtasunik, eta artea, guztiek beren bizitza osoa eskaintzen diotena eta guztiak poz jainkozkoz betetzen dituena, zeharo erreala dela; horregatik ezin da gertakari fisiko izan, zerbait irreala baita". Bestela hau idealismo magikoa da! ez da baieztapen isolatu bat. Zertxobait geroago Crocek onartuz berraipatzen du harako esan hura: Rafael "eskurik gabe ere pintore handia izango zela". Zer esan?\nHauxe bakarrik: Croceren tesia, benetan dioena hartaz ulertzen bada ez dela era idealistan definitzekoa, errealistanbaizik, eta ez paradoxazko zerbait bezala, begi-bistako zerbait bezala baino —egiazko proposizio guztiek, ulertu eta gero izaten duten begi-bistakotasun horrekin—. Eta izatez, zer da "irreala", zer da abstrakzio kontzeptual hutsa, baizik eta "fisikotasun" hutsa, kanpokoa bere baitan, objektibitatea "subjektibotik", pertzepziotik bereizia? Edota, konkretuago eta determinatuagoak izateko, zer dago ikusi gabeko kolore bat, entzun gabeko hots bat, hauteman gabeko, edo gutxienez inork irudikatu gabeko "gauza" bat baino irrealagorik? Crocek hemen objektibitate hutsaren abstrakzioen kontra baliarazi nahi duena gauzek ikuspegi partikular berezi batean gertatzeko duten esperientzia fenomenologikoa da: gure munduan-izate erreal, eraginkorrean errotzen den esperientzia. Irreala da "naturako ederra", zeren eta ez baitago "ederrik", eta oraindik lehenago ez baitago "naturarik" hartan bizi izanez hura miresten duen "subjekturik" gabe; "natura" gabe (edo "mundu" esan daitekeenik) ere subjekturik ez dagoen bezala. Irreala da soinua entzuten duen belarritik bereizita, ikusten duen begitik abstradituriko kolorea, —eta alferrikakoa izan beharko luke, halaber, gehitzeak belarria eta begia ez direla "gorputz" bakarrik, baizik eta gorputz eta "arima", non arimaz ulertu behar den "gorputza" hautemaile bihurtzen duena--; era berean irreala da bista munduko kolorerik gabe, eta entzumena soinurik gabe. Hori dio Crocek. Eta azaldu ere egiten du: hain zuzen ere Rafaelen adibidea dakarren leku berean, zeinari buruz dioen pintore handia izango zela eskurik gabe ere, baina ez "marraztearen zentzua falta izan balitzaio ere". Rafaelek pintore handi izateko behar ez zituen eskuak, "marrazkiaren zentzurik gabeko" eskuak dira —gorputz irreala, hortaz mundu gabea eta aldi berean arima gabea: arima erreal gabea—. Baina utz diezaiogun hitz egiten Croceri, zuzenean: "pentsamenduak guretzat pentsamendu izateko hitzetan formulagarria izan behar du, fantasia musikal batek, soinutan gauzatzen dena, pinturazko imajina batek, pintatua".\nEta orain beste ukapenak: artea ez da egintza onuraduna, ez morala, ez ezagutza logikoa.\nEz da egintza onuraduna: artea begiesteak sorturiko atsegina —arrazoitzen du Crocek Kant argiro gogora ekarriz— erabat interesgabea da, aitzitik, onura hertsiki loturik egoten da bere objektuaren errealitateari. Adibidez: koadro batek bere irudiekin sentsazio eta emozio atseginak sortaraz ditzake gugan, itsusia izateari utzi gabe; edo, aitzitik, laborria eragin, ederra izateari utzi gabe.\nEz da morala: arteari ez dagokio ongia erakutsi eta irakastea, eta ezin zenbatu ahal dira artistikoki lortuak diren pertsonaiak gaizkia bera haragitzen dutenak, Capaneogandik Jagogana, edo harekiko menpekotasuna Francescagandik Emma Bovarygana.\nEz da ezagutza logikoa: judizioa eta lehenago oraindik sentimendu estetikoa itzulipurdikaturik gelditu litzateke, baldin eta arte-obrei buruzko judizioa haietan dauden eta adierazten diren egia logikoetan oinarriturik eman beharko bagenu: Danteren Commediaren edertasunari buruz bere teologiak duen egian oinarriturik.\nOmnis determinatio est negatio, eta hortaz: omnis negatio est determinatio. Zera esatea adina da: artea ez den hori, zerbait da, haatik. Artearen ez-izatea ez da ezer, "beste" bat da: "onuraduna" da; "morala" da; "egia logikoa" da. Croceren "sistema" e”teron eta ejnantivon platondar bereizkuntzan oinarritzen da.\nBeraz bizitza izpiritualaren osotasuna ulertzera bere forma partikular baten interpretaziotik mugituz iristen da. Metodo hori eta idealismo aktualarena alderantzizko bi muturretan daude. Horrela, doktorego-tesian Gentilek kategoria eta kategoriaren kontzeptuaren arteko bereizkuntza kantiarra sorburuzko oposiziora jasotzen du, eta hortik berehala deduzituko du bere sistema osoa: artea, erlijioa eta filosofiaren hiru formak, baita haien dialektika ere. Crocek, aldiz, tradizioan oinarritzen du bere sistema: gizadiak betidanik aintzatetsi ditu ederra, egia, ongiaren "unibertsalak"; bere egiazko "aurkikuntza", bere "filosofiarentzat" errebindikatzen duena onura edo ekonomikoaren aurkikuntza da izpirituaren kategoria autonomo gisa. Eta horren berorren aitzindari Makiavelo izan dela aitortzen du. Baita Marx ere —"proletalgoaren Makiavelo" gisa definitua—, izan ere historiari buruzko haren gogoetek hamazazpigarren mendeko ideologia abstraktuetatik askatu baitzuten politikaren errealitate gogorra ulertaraziz. Sekula ez da behar adina balioetsiko Marxen azterketara Crocek 1896 eta 1899 bitartean egindako ekarria bere "sistema" eratzeko. Marxen historiari buruzko filosofia kritikatuz, bere interpretazio panekonomizista hermeneutika historikoaren "kanon enpirikora" murriztuz, Crocek aldi berean joaira historikoaren aurreikusezintasuna, eta bilakaera, eta bizitza ulertzeko zientziaren abstrakzioek duten desegokitasuna agerian jarri zituen. Kontzeptu zientifikoak, gehienez ere, mundu historikoko gertakarien aniztasunean ordena ezartzeko tresnak ziren berarentzat, erabat ordena "subjektiboa" zen: bizitza historikoaren errealitateak ihes egiten baitu haietatik. Croceren begien aurrean "nihilismoaren" espektroa ageri zen. Eta iraganera joz ahalegindu zen hari aurre egiten, europar tradizio goreneko balioak berreskuratuz. Onuraren autonomiaren berrezagutza bera ere legez kanpoko indar horri muga, hesia jartze-ahalegin gisa ikusi izan da. Hori bai, moralarekiko autonomoa zena, baina "egitearen beste potentzien" artean ezarrita zegoen heinean, diziplina komunari men egin behar zion (edo beharko ziokeen gutxienez). Bereizkuntzaren filosofia —koinwniva tw'n genw'n horren bertsio moderno hori— iragana, tradizioaren lepotik sortuko zen. Oinarria eman zion haren beraren lepotik. Croce txunditurik gelditu zen, ordea, bere alboan, berak hainbesteko arretaz landuriko filosofia historikoaren baratzean, "egintzaren filosofiaren" landare pozoitsua ernetzen ari zela ohartzean, berarentzat, "aktibismo" —irakur bedi, nihilismo— garaikidearen erarik engainagarriena zen hura, zeren eta tradiziozko balio guztien eta bereizkuntza guztien ukatzailea baitzen. Ez da halabeharrezkoa Gentilerekin izan zuen bere eztabaidako lehen esku-hartzea idealismo aktualak zentzu morala ahuldu eta "errorea" eta "gaizkia" "lilura" hutsetara murriztearen salakuntzaz ixtea. "Desberdinen" filosofiak, aldiz, berrezagutu egiten du kontrajarriaren "errealitatea" beste den heinean. Platondarren koinwniva tw'n genw'n hura bezala.\nArtea eta logika, ekonomia (edo onurazkoa) eta etika, beraz, baina Crocek berak esango duenez, kontzeptuak ez dira mahai gainean binaka edo launaka edo seinaka... ezartzen diren intxaurrak bezala; kontzeptuak deduzitu egiten dira. Eta hemen "dedukzioak" ez du esan nahi bizitzatik bere efektibitatean, bere historikotasun faktualean hartutik irtenarazten duen prozedura hermeneutikoa, bizitza bera interpretatu ahal duten eta interpretatzen duten kategoria unibertsalak. Ez, hemen dedukzioak besterik esan nahi du: kontzeptuak, edo kategoriak ordena sistematiko batean sartzea, haien kopuruaren arrazoia emateko eran —zeren horiek baitira eta ez beste batzuk—, baita haien erlazioen, beharrezkoa segidaren, eta abarren arrazoia emateko ere.\nBaldin eta Croceren pentsamendua bere konplexutasunean hartzen badugu, argi dago printzipio hermeneutikoaren eta "izpiritu sistematikoaren" —"sistemaz" zeharo bestelakoa denaren— artean beti zabalik dagoen gatazka baten borrokaleku dela. Ondoren horren koadro eskematiko bat marraztuko dugu.\nKategorien ordenamendua burutzen duen irizpidea bikoitza da: ezer baino lehen teoria eta praxia bereizten dira —gauza bat da mundua ezagutzea, eta beste bat hura aldatzea—, gero banakoa eta unibertsala —gauza bat da zuhaitz honen intuizioa, eta beste bat zuhaitzaren kontzeptua orokorrean, nork bere interes partikularra nahi izatea gauza bat den bezala, eta beste bat guztien ongia (edo Guztiarena . . . . . . . . . . . . . . . . .


EAEko etxebizitzen % 52k du ordainpeko telebista, iaz baino % 10 gehiagok\nEAEko etxebizitzen % 52k dute ordainpeko telebista, iaz baino % 10 gehiagok\n% 1,6 jaitsi da nabigatzeko euskara hizkuntza lehenetsi gisa erabiltzen duten erabiltzaileen kopurua, eta % 7 igo da 65 urtez gorako Internet erabiltzaileen kopurua.\nEmakume bat ordenagailua erabiltze. PXhere\nEAEko etxebizitzen erdiek baino gehiagok (% 52,4) ordainpeko telebista dute; iaz baino 91.100 familia (% 10) gehiago dira. Horrek esan nahi du 198.000 herritarrek baino gehiagok (% 58) zerbitzu hori dutela etxean.\nHala erakusten du Eustat Euskal Estatistika Erakundeak informazioaren gizarteari buruz egindako inkestak, informazioaren teknologien arloan EAEko gizartearen erabilera eta ohiturak aztertzen dituena.\nInkestaren arabera, azken hiru hilabeteetan 1.602.600 pertsona konektatu dira Internetera, etxean, lantokian edo beste lekuren batean; 15 urtetik gorako biztanleen % 84,9 dira, iaz baino 2,3 puntu gehiago.\nErabiltzaileen % 98,3k gaztelania erabiltzen dute nabigatzeko lehentasunezko hizkuntza gisa. Euskararen eta beste hizkuntza batzuen erabilerak behera egin du iazko datuekin alderatuta. Zehazki, euskara hizkuntza lehenetsi gisa dutenen kopurua (13.900 pertsona) % 1,6 jaitsi da, eta konexioen % 23,1ean erabiltzen da.\nAurreko urteetan bezala, 65 urte baino gehiagoko biztanleen artean igo da gehien (% 7,3) Internet erabiltzaileen kopurua; beraz, aurten talde horretako biztanleen ia erdiek (% 49,3) erabiltzen dute sarea. Hala eta guztiz ere, datu horiek oso urrun daude gainerako adin-taldeetako kopuruetatik, % 90etik gorako datuak baitituzte guztiek; 45 urtetik beherakoen kasuan, esaterako, ia biztanle guztiak dira Internet erabiltzaileak.\nIkasle ia guztiak (% 99,7) Internet erabiltzaileak dira, baita biztanle landunen % 98,7 eta biztanle ez-aktiboen eta langabeen % 65,6 ere; azken horiek, aurreko aldiarekin alderatuta gehien handitu diren kolektiboak izan arren (5,2 puntu), oso urrun daude gainerakoetatik, % 33tik gorako aldearekin.\nAurtengo lehen hiruhilekoko datuen arabera, 788.000 familiak (% 87,4) etxean Interneterako sarbidea dute, iaz baino 24.200 familia (% 2,3) gehiagok, alegia. Gainera, erabiltzaile gehienak etxetik konektatzen dira sarera, hala egiten baitu erabiltzaileen % 98,3k.\nSeme-alabak dituzten familien % 98,5ek dute etxean Interneterako sarbidea, bakarrik bizi diren pertsonek osatutako familiek baino ia 25 puntu gehiago (% 73,6).\nGainera, autonomia erkidegoko etxeen % 74,3k dute ordenagailua; ehuneko hori % 91,8koa da seme-alabak dituzten familien kasuan, eta % 53,9koa pertsona bakarreko familien kasuan.\nFamilien % 97,2k dute telefono mugikorra, eta 15 urtetik gorako biztanleen % 98,5ek dute halako gailu bat. Seme-alabak dituzten ia familia guztietan (% 99,8) dago halako bat, bakarrik bizi diren bikoteen kasuan % 97,8k dute eta bakarrik bizi diren pertsonen % 92,9k dute.


Kristoren gorputz-odol santuak (Corpus) – C (Lukas 9,11b-17)\nEUKARISTIA GIZARTE EGINTZA DENEZ\nExegeten arabera, ogiak ugaltzearen kontaerak lehen kristauentzat eukaristiak zer zentzu zuen ikusten laguntzen digu, daukatena banatzen eta partekatzen dakiten anai-arreba batzuen keinua denez.\nKontaeraren arabera, premian eta goseak den jendetza dago han. Ogiak eta arrainak ez dituzte erosi, baizik eta bildu egin dituzte. Eta dena da ugaltzen eta banatzen Jesusen egintzaz, ogia bedeinkatu, puskatu eta premian direnei banatzeko agindu duelarik.\nSarritan ahazten dugu ezen, lehen kristauentzat, eukaristia ez zela liturgia bakarrik, baizik eta gizarte egintza zela gainera, zeinetan bakoitzak premien zirenen eskura jartzen baitzituen bere ondasunak. Bigarren mendeko testu ezagun batean, zeinetan San Justinok kristauek asteko eukaristia nola ospatzen zuten deskribatzen baitu, esaten digu bakoitzak duena ematen duela «laguntzeko, umezurtzei eta emakume alargunei, gaixotasunez edo beste arrazoi batez sufritzen ari direnei, kartzelan direnei, paseko arrotzei eta, labur esateko, premian diren guztiei».\nLehen mendeetan imajinaezina zen eukaristia ospatzera joatea zerbait eraman gabe behartsuei eta premian zirenei laguntzeko. Hona zer zion aurpegiratzen Ziprianok, Kartagoko gotzainak, andre aberats bati: «Zure begiek ez dituzte ikusten premian dena eta behartsua, ilun trinkoak hartuak eta estaliak dituzulako. Zu, diruduna eta aberatsa zara. Zuk, Jaunaren Afaria ospatu uste duzu eskaintza kontuan izan gabe. Zu, Jaunaren Afarira zatoz ezer eskaini gabe. Zuk, eskaintzaren zatia mozten duzu, behartsuarena den hura».\nGaur egun jendearen premia desberdinengatik egiten den otoitza ez da asmatutako zerbait, ez da eukaristia-ospakizunez kanpokoa izango litzatekeen eranskin bat. Eukaristiak bere izaeraz eskatzen du banatzea eta partekatzea da. Igande etorri, igandea joan, eukaristia-ogia partekatzera hurbiltzen garen fededunok, deiturik sentitu beharko ginateke geure ondasunak premian direnekin egiazkiago partekatzera.\nKontraesana izango litzateke Jaunaren mahaia partekatu nahi izatea, eta une hauetan etorkizun ziurtasun gabearen estutasuna bizi dutenei geure bihotza ixtea. Jesusek ezin bedeinkatuko du gure mahaia, nork beretzat gordetzen baditugu geure ogia eta geure arrainak.


Nahikoa al da Gebze Metroan ibiltzea | RayHaber | raillynews\nHasieraRAILWAYDenbora nahikoa dugu Gebze metroa hartzeko\nDenbora nahikoa dugu Gebze metroa hartzeko\n02 / 02 / 2018 RAILWAY, GENERAL, KENTİÇİ Rail Systems, Metro, TURKEY\nAtzo lehen urrats zehatza Kocaeli-n hartu zuten. Gebze eta Darıca artean eraikiko den Gebze metroaren eraikuntza egiteko eskaintza egin da, gutxi gorabehera kilometro karratu luzeko luzera duena.\nUrrats garrantzitsua da. 1980 urteetan tranbia hasi zen Izmiten. 35 urte inguru beranduago tranbiaraino abiatu ginen ...\nHala ere, 8 kilometro tranbiaren eraikuntza ia XXX urteetan egin daiteke.\nLan bikaina metroan. Metroa, trafiko dentsitate handiena duen eskualdean eraikiko den Gebze, Istanbuleko metroekin integratuko da. Metropoliko Udalak Gebze metroa eraikiko du. Izmit-ek metro nagusira eraikiko dela espero da, estatuek laguntza behar dute. 2019 ondoren, proiektuaren lanak hasiko dira.\nGure hirian, garraio publikoa hartu behar dugu, jendea enpleguak eta beren etxeak, ikastetxeak eta etxeak lurpean zehar bidaiatzeko. Ez dago lekurik geratzen delako.\nBaina hori gertatzen denean? Kocaeli, 30 kilometro tranbia egiten duela urte batzuez, 8-15 kilometro lurperatuta urte askotan amaitu dezake? .. Gure belaunaldien bizitza luzea, 16-en oinarritutako belaunaldiek, hiri honetan luzatu da. Ez dut uste metroa ikus dezakezula. Baina nonbait hasi behar dut. Gutxienez, gure seme-alabak, gure bilobek ez dute jasan behar izan dugun sufrimendua, lurpeko hirian metro edozein lekutara joan daiteke, beraz etorri zaitezke.\nIturria: İsmet ÇİĞİT - www.ozgurkocaeli.com.t da\nHau lotsagarria da arrazoizkoaren gainean!\nBalçova Teleferik Instalazioak eraikitzeko nahikoa da\nEz dugu asfaltoa nahi\nAnatolian Side, metroan topatu zen\nZenbat diru gastatu zituzten Izmir eta Istanbuleko metroetan?\nKemal Kılıçdaroğlu: GOBERNUA ez zuen 1 TL erabili\nIbilbide berria Adana metroan\nUrfalı Ankara Metroa | Ankara Metroa\nMüjde İZBAN eta Izmir Metroa Free Bike\nMinistroen Kontseilua Izmirako Metroaren oztopo\nKadıköy Arreta Kartaleko metroan\nGebze metro geltokia\nRayHaber 02.02.2018 lizitazio buletina\nTurkish sinadura Irango metroan\nTren berrien multzoa Ankara metroan sartzen da\nBagoiak Izmir metroan (Photo Gallery)\nTrenak St Petersburgeko metroan Errusian datozenak


Iragana, orbana eta arantza | Kultura | Berria\nIragana, orbana eta arantza\nZuzendaria: Iciar Bollain. Herrialdea: Euskal Herria-Espainia. Iraupena: 115 minutu.\nLuzea da gure iraganaren itzala, hain da luzea non Maixabel filmak pantailaratzen duen istorioa sastrakaz beterik dagoen pasadizoa igarotzea bezalakoa izango den. Eta ez dut esan nahi filma katartikoa denik, ezta gutxiago ere, baina, agerraraziko ditu azalak estali nahi izan dituen ubeldura latenteak, desagertuak pentsatu nahi genituenak.\nBollainen filma ez da beste munduko ezer; ez zait filmikoki interesgarria iruditu, ez teknikoki, ez narratiboki. Baina zuzendariak eta taldeak gauzatu duten artefaktuaren balioa bestelakoa da. Artefaktu politikoa baita, eta alde horretatik bai beteko du bere lana, ezin hobeago gainera.\nAktoreei dagokienez, Maria Cerezuelo (Maixabelen alaba) eta Urko Olazabalen (etakidea) lana goraipatuko nituzke, lan benetan zintzoa. Blanca Portillorena ere gogoangarria da, nahiz eta momentu batzuetan aktorearen, pertsonaren eta pertsonaiaren artean balantzatuko garen, honen sinesgarritasuna minduta suerta daitekeelarik.\nMaixabel Lasaren irudia eta eredua goraipatuko ditu Bollainen azken lanak, haren jarrera, adorea eta seta. Bestaldetik, Langraiz bideari atxiki zitzaizkion bi presoren jardunean lagunduko gaitu. Erraza izango da alde batekoak zein bestekoak hauspotzea filmarekin, gure historia hurbilaren konplexutasuna ezin baita film bakar batean bildu: ez da guztia kabitzen, ez daude pertsonaia eta geruza nahiko, ez daude hari, istorio, argudio nahiko, herri oso bati eragin diona behar bezala justiziaz irudikatzeko. Baina eztabaida sortzeko gaitasuna dauka filmak, eta ahaztutzat jotzen diren gatazkak itauntzeko bidea eskainiko du. Hor dago bere balioa eta boterea.


Txina Amoniakoa Xurgatzeko Garbigailua Hondakin Industrialen Gas Tratamenduen Fabrikarako eta Fabrikatzaileentzako Lvran\nMota: Garbigailu busti bertikala\nAplikazio: Industria Kimikoa eta abar\nNeurria: Modelo pertsonalizatu eta anitzeko hornidura\nMateriala: PP / PE / FRP / Karbono altzairua / altzairu herdoilgaitza\nTarifa araztua: % 70-% 95\nJatorria: Zhejiang probintzia, Txina\nSaldu osteko zerbitzua: Bideoaren laguntza teknikoa, doako ordezko piezak, lineako laguntza\nAire fluxua: Pertsonalizazioa\nZiurtapena: ISO9001-2008 / 2015\nLepu hezetzaile industriala, azidoa lainoa arazteko\nEkipamenduen printzipioa: gas korrosiboak tratatzeko (esaterako, azidoa, hondakin gas alkalinoa), arazketa ekipamenduen aukeraketa gakoa da hondakin gasa xurgatzeko likidoa erabiltzeko. Gaur egun, gure konpainiak modu independentean garatu ditu hondakin gas azido eta alkalinoak arazteko prozesua eta ekipamenduak arazketa eraginkortasun handiarekin, funtzionamendu eta kudeaketa sinplearekin eta bizitza luzeko zerbitzuarekin. Artisautzak eta produktuak egitura sinplea dute, energia-kontsumo txikia, arazketa-efizientzia handiko ezaugarriak eta aplikagarriak diren eremuak, hidrogeno kloruroa (HCl), hidrogeno fluoruro gasa (HF), amoniakoa (NH3), lainoa (- H2SO4) kentzen dituzte. , kromo sulfato azidoaren lainoa (CrO3), hidrogeno zianuro azido gasa (HCN), alkali lurruna (NaOH), hidrogeno sulfuro gasa (H2S), uretan disolbagarriak diren gasak, hala nola formalina.\nLanbro azidoaren ihes-gasa arazketa-dorrean isurtzen da paketatze-geruzaren bidez. Ihes-gasa eta sodio hidroxidoa xurgatzeko likidoa erabateko kontaktuan, xurgapenean eta neutralizazioan daude. Laino azidoaren ihes-gasa purifikatu ondoren, lainoa kentzeko plakak deshidratatu eta lausotu egiten du eta haizagailuak atmosferara isurtzen du. Likido xurgatzailea ponpak presionatzen du dorrearen behealdean eta dorrearen goialdean botatzen du. Garbitu ondoren laino azidoak ihes egiten duen gasak isuri araua betetzen du.\nEzaugarriak: Ekipoak dorre paketatua hartzen du ihes-gasak arazteko, egokia den ihes-gas etengabe eta aldizkakoen isurketa tratatzeko. Prozesua, kudeaketa, funtzionamendua eta mantentze-lanak oso erosoak eta errazak dira, ez dute tailerreko ekoizpenean eragingo; Industrian ere aplikazio sorta zabala du.\nEgitura:Hau pieza bakarreko osagarri dorreko berria da. Likidoak biltegiratzeko depositua, dorreko gorputza, airearen sarrerako atala, spray geruza, paketatze geruza, zurrunbiloaren aurkako geruza, aire irteerako kono tapoia eta ikuskapen zuloa ditu.\nAplikazio: Industria kimikoaren, elektronikaren, metalurgiaren, galvanoturismoaren, ehungintzaren (zuntz kimikoa), elikagaien, makineriaren fabrikazioko eta beste industria batzuen prozesuan isurtzen diren hondakin azido eta alkalinoen gasak araztu eta tratatzea.\nPE moldaketa garbigailuaren abantailak\n1, lehengaien prozesamendua, zahartzearen kontrakoa, ultramorearen aurkakoa, 15 urte arteko iraupena\n2, korrosioaren aurkako erresistentzia, tenperatura baxuko errendimendu bikaina du PP materialak (- 70 gradu) baino, tenperatura baxuko inguruneetan erabiltzeko egokia, prezio apalak, entrega azkarra\n3, moldeen ekoizpenaren estandarizazioa, dorreko gorputzaren moldaketa soldadurarik gabe, indar handia, inpaktuaren aurkako erresistentzia, crackingaren kontrakoa, ihesak 4, irekita dagoen leiho zulo azkarra beheko spray dorrean kokatzen da, zepak kentzeko funtzio azkarra, mantentze erraza eta erosoa.\nIhes-gasak arazteko dorrea gas-likido kontrakorrenteko fluxuan dabil. Ihes egindako gasa dorrearen gorputzera dorreko beheko sarreratik sartzen da, ontziratze geruzatik behetik gora igarotzen da eta, azkenean, dorrearen goiko hodiaren irteeratik korrosioaren aurkako haizagailuaren bidez deskargatzen da. Disoluzio neutralizatzailea dorrearen goialdean dagoen likido banatzailetik igarotzen da, uniformeki botatzen du paketatze geruzara, paketatze geruzaren gainazaletik dorrearen behealdera isurtzen da, kanalizazioak dorretik ateratzen du eta korrosioaren aurkako zirkulazio ponpak zirkulatzen du. Goranzko ihes-gasa eta beheranzko xurgatzailea etengabeko kontaktuan daudenez ontziratze-geruzan, goranzko aire-fluxuan solutuaren kontzentrazioa gero eta txikiagoa da eta dorreko goialdera iristean, xurgapen-eskakizunak lortu eta deskargatu egiten da. dorretik atera. Aitzitik, beheranzko likidoan medioaren kontzentrazioa gero eta altuagoa da, eta prozesuaren baldintzak dorrearen hondora heltzen direnean betetzen dira eta dorretik kanpo deskargatzen da.\nAurreko: Prezio baxuko gasa botatzeko spray-dorrea laino azidoaren tratamendurako\nHurrengoa: PE PP FRP materialak ontziratzeko dorrea laborategiko keetarako\nKe Azidoak Xurgatzeko Dorrea\nTenperatura altuko erresistentzia bikaina Haizagailuaren probak GB / T13274-9 (-) suteen aurkako babes kodearen proba estandarraren baldintzak betetzen ditu, eta ez da kaltetuko tenperatura altuko baldintzetan 24 orduz etengabe funtzionatzen badu. Eraginkortasun handia eta energia aurreztea CAD, CFD eta analisi eta ikerketa eta garapen softwareak erabiltzen dituzten beste serie batzuk erabiliz, haizagailuaren efizientzia% 80 baino handiagoa da, eta makina kopuru batzuk% 85 baino handiagoak dira, eta efizientzia kurba laua da ...\nZuzeneko konpromisoa ardatzak bultzatutako haizagailu zentrifugoa ...\nCQC energia aurrezteko produktuaren ziurtagiria Haizagailuaren probak GB19761-2009 arau nazionala betetzen du. Haizagailu ekipoak 24 orduz funtzionatu dezake etengabe kalterik egin gabe, bizitza luzea du, energia aurrezten eta eraginkorra da eta unitate osoa ordenagailuaren estresa eta tentsioak aztertzen ditu egiturazko indarra hobetzeko. Mantentze-lan erraza. Olio-bainu itxitako olio-depositua erabiltzeak errodamenduak eta ardatzaren muina gas korrosibotik babesten ditu.\nIhes-gasak arazteko hautsa biltzeko spray ...\nIhes-gasak arazteko dorrea gas-likido kontrakorrenteko fluxuan dabil. Ihes egindako gasa dorrearen gorputzera dorreko beheko sarreratik sartzen da, ontziratze geruzatik behetik gora igarotzen da eta, azkenean, dorrearen goiko hodiaren irteeratik korrosioaren aurkako haizagailuaren bidez deskargatzen da. Disoluzio neutralizatzailea dorrearen goialdean dagoen likido banatzailetik igarotzen da, uniformeki botatzen du paketatze geruzan, eta pa ...\nPrezio baxuko gasa botatzeko Spray dorrea azidoen mis ...\nPE PP FRP materialak ontziratzeko dorrea laborategiko keetarako\n1. Dorrea gorputza Dorrea gorputza korrosioaren aurkako PE, zahartzearen kontrakoa, ultramorea da eta ez du kolorez aldatzen urte askotan, eta 15 urte arteko iraupena du. Tenperatura baxuekiko (-70 ℃) erresistenteagoa da PP baino. Tenperatura baxuko inguruneetan ere erabil daiteke eta merkea da. Entrega denbora laburra eta entrega azkarra; moldeen ekoizpen estandarizatua, spray dorrearen gorputza soldadurarik gabe osatzea, erresistentzia handikoa, talkaren kontrakoa, crackingaren kontrakoa, isurketarik gabekoa; equi ...\nKanalizazio zentrifugoa, Presio altuko haizagailu zentrifugoa, Radial Blade Centrifugal Fan, Ihes-haizagailua, Ke-garbigailua, Sarrera bakarreko haizagailu zentrifugoa,


Beñat Garaio: "Nahiko lege-babes urria du euskarak, egunero zalantzan jartzen eta borrokatzen dena" — Unibertsitatea.Net\nHemen zaude: Hasiera › Ziztu bizian › Beñat Garaio: "Nahiko lege-babes urria du euskarak, egunero zalantzan jartzen eta borrokatzen dena"\nBeñat Garaio: "Nahiko lege-babes urria du euskarak, egunero zalantzan jartzen eta borrokatzen dena"\n2017/09/20 - unibertsitatea.net\nMagisteritza egin zuen Beñat Garaio Mendizabalek (1990, Gasteiz), baina gerora joan zen konturatzen zein zen bere benetako bokazioa. "Boisen nire ‘Erasmus’ urtea amaitzean, euskararen aldeko ekimen batzuetan sartu nintzen eta ustekabean, ikerketa lehiaketa bat irabazi nuen. Izugarri gozatu nuen ikerketa horrekin eta irabazi nuenean, ikertzailea izango nintzela erabaki nuen". Londreseko SOAS unibertsitatean Language Support and Revitalisation masterra egin zuen eta geroztik hizkuntza gutxituen eta euskararen munduan murgilduta dabil. Azken Ikergazte kongresuan poster aurkezpen onenaren saria jaso zuen gizarte zientziak eta zuzenbidea arloan.\nPoster aurkezpen onenaren saria jaso zenuen azken IkerGazten “Urkixote eta euskararen aurkako gurutzada”: buru bakarreko etsaia? lanarekin. Zer nolako esperientzia izan da?\nAskotan entzun izan dut poster aurkezpenak bigarren mailako aurkezpenak direla kongresuetan, baina gogo handiz prestatu nuen saioa, ondo pasatzeko eta lan txukuna egiteko asmoz. Egun horretan inspiratuta egongo nintzela suposatzen dut eta ideiak ondo transmititu nituela iruditu zitzaidan. Eta Unaik ez ninduen mailuarekin jo, beraz, oso gustura. Baina txantxak txantxa, giro oso berezi batean aurkeztu genuen posterra eta uste dut horrek asko erraztu zuela gure lana. Saria jasotzeari dagokionez, hasiera batean lotsa eman zidan hainbeste jenderen aurrean ateratzeak, baina izugarrizko energia-ziztada da ikertzaile izateko prozesu ez hain erraz honekin jarraitzeko.\nZer da zuretzat ikergaztea izatea?\nEuskalduna, gaztea eta ikertzailea, hiru hitzetan esanda. Uste dut ezin hobeto deskribatzen duela neure egungo egoera eta dudan ibilbidea eta uste dut Iruñean bildu ginen guztiok partekatzen ditugun ezaugarriak direla, Madurikerrak izan ezik (barka nazatela).\nIzugarrizko plazera izan zen hainbat eta hainbat kide ezagutzea eta beste horrenbeste lagun bertan topatzea. Gure lana errazten du IkerGaztek eta etorkizunera begira jartzen gaitu, bete-betean.\n2017ra arte Espainiako EAE-rako ordezkaria izan den Carlos Urkijoren jarduna gertutik aztertu eta euskalgintzak, gizarte-mailakoak zein instituzionalak, emandako erantzuna aztertu duzu. Zerk eraman zaitu hori aztertzera?\nNazionalismo linguistikoarekin egin nituen lan batzuk aldez aurretik, baina nahiko teorikoak ziren. Lan hau, ordea, aplikatua da eta ez du nolanahiko gai bat jorratzen gainera: Urkijo eta bere menpe zeuden langileek euskararen lege-babesa jartzen zuten kolokan ia-ia astero. Uste dut euskararentzat estrategikoki ‘gatazka’ garrantzitsua zela eta nik nire ekarpentxoa egin nahi nion euskalgintzari; eta batik bat, UEMAko udalerriei eta euskara plangintza aurreratuagoak burutzen ari ziren erakundeei.\nEuskararen ofizialtasuna ez da inoiz erabatekoa izan EAEn (zer esanik ez Euskal Herriko gainerako herrialdeetan), baina genuen apur hori ere kentzeko abagunea baliatzen ari zen Espainiako zuzenbidea. Eta ez hori bakarrik, euskararen biziberritzeak kualitatiboki eta kuantitatiboki bizi omen duen impasse egoera hau gainditzeko asmoz abiatutako ekimenak ere sistematikoki suntsitu zituen Urkijoren taldeak. Nire lan honek, bere txikitasun eta xumetasunean, euskararen kontra egindako prozedura hori dokumentatu nahi zuen eta zientifikoki azalpen bat eman nahi zion, egoera honetatik indarberrituta ateratzeko.\nHizkuntza eskubideena jardun judizialean berme handiegirik ez duen esparrua dela azpimarratu duzu\nEz da nire ideia, jakina, nik baino askoz lehenago Urrutiak, Isasik eta abar luze batek aztertu dutelako, baina badirudi gustura egon beharko ginatekeela EAEn dugun lege bermearengatik. Eta errealitatea da nahiko lege-babes urria duela euskarak, egunero zalantzan jartzen eta borrokatzen dena, gainera. Beti pentsatu izan dut behetik hasitako herri mugimenduek dutela zeresan gehien helburuen lorpenean; baina gure legedi aurreratuenean ere horrelako zailtasunak baditugu euskaraz bizitzeko, nola uste dugu biziberrituko dela gure hizkuntza? Biziberrituko da gure hizkuntza, horretaz ziur nago, baina Moreno Cabrerak aipatzen duen espainolismo linguistiko hori da bide horretan dugun oztopo nagusienetako bat, eta horregatik gustatzen zait hainbeste gai hau aztertzea.\nZein da egindako ikerketatik atera duzun ondorio nagusia?\nUste dut aurreko galderetan erantzun dudala eta ez nuke luzatu nahi, baina lan asko dago egiteko euskara (eta hizkuntza gutxituak, oro har), biziberritzeko, baina denon ekarpentxoekin lortuko dugu egoera iraultzea. Eta Kataluniarekin amaitu nahiko nuke, esanez horrelako lanetan idatzitakoak aplikatzearekin Espainiak nahikoa izango lukeela (edo agian zukeela) barne-egonkortasun handiagoa izateko, baina beste bide bat hautatu dute eta nire zalantzak ditut ea hori den beraientzako egokiena.\nZein proiektu duzu orain esku artean?\nZorionez gustuko ditudan gauza batzuetan murgilduta nago, adibidez, EHUko ELEBILAB ikerketa taldean nabil ikertzen (Gasteizko hizkuntza aniztasuna D ereduko ikastetxeetan), hizkuntza gutxituen arloan Hitz Adina Mintzo hizkuntza gutxituak ezagutzeko zikloa antolatzen laguntzen dut Gasteizko Oihaneder Euskararen Etxean (hirugarren ikasturtea jada) eta Garabiden ahal dudan heinean laguntzen dut, eta Euskarabentura egitasmoa aurrera eramaten ari gara (laster izango duzue honen berri!).\nEtiketak: #ikergazte2017 ikertzaileei_elkarrizketa Ikertzaileei_elkarrizketa elkarrizketa IkerGazte


Katixa Agirre: “Ez dut liburu honen lotsarik” – eRakurleak\nKatixa Agirre: “Ez dut liburu honen lotsarik”\nErakurleen ikasturtea saio berezi batekin hasi genuen atzo. Katixa Agirre, Sua falta zaigu-ren idazlearekin lagunarteko tertulian aritu ginen Donostiako San Jeronimo kaleko liburutegian.\nErakurleak: Duela zortzi urte publikatu zenuen Sua falta zaigu. Duela urte batzuk idatzitako narrazioak dira, 20 eta gutxi urte zenituela. Atzera begira jarrita, nola gogoratzen duzu narrazio liburu hau?\nKatixa Agirre: Begira, orain ikusita blogean jarri duzuena, esan dut “eta hau zergatik?”. Dry Martinia, Freddie Mercury… ez naiz gogoratu ere egiten zeren harira zetorren hori guztia. Horrek esan nahi du oso atzean geratu zaidala, baina memoria ariketa bat eginez, nabaritzen da oraindik oso presente dudala eta lehenengoa dela. Lehenengoa beti da berezia. Bigarrena edo hirugarrena baino modu sakonago batean geratzen da. Zelan izan zen? Ez dakit Xabierrek (Mendiguren, bertan zegoen) gogoratuko duen, baina berak paper handia izan zuen. Beti kontatzen diet institutuetara noanetan istorio hau: 21-22 urterekin idazteko zelatasuna neukan, baina zaletasun pribatua zen. Ez nuen gauza handirik egiten eta gainera Madrilen bizi nintzen, hemengo mundutik deskonektatuta. Ikusi nuen bazela novela laburren lehiaketa bat Ondarroan –Augustin Zubikarai, oraindik badena-, diru bat ematen zela eta gainera publikatzen zela liburua. Hor ikusi nuen bidea idazten nuen zeozer publikatutako ikusteko. Gaztetan beti dago irrika hori, orain baino gehiago, publikatzeko. Baina, karo, nik ez nuen nobelarik idaten; nik ipuinak idazten nituen. “Nobela laburra… gauza xume bat da, beraz, egingo dudana izango da 30 orrialdeko ipuin hau luzatu pixka bat…”. Uste dut nobela laburra 50 edo 60 orrialdekoa zela… Azken finean, ipuin luze bat. Zeinek jartzen du muga, ezta? Hori egin nuen: nahiko modu bortxatuan luzatu eta zabaldu ipuina eta bidali. Pasatu ziren hilabete batzuk eta ahaztuta neukan; Gasteizen nengoen, gurasoen etxean eta Xabierrek deitu zidan. Ez dakit zergatik zeukan nire gurasoen etxeko telefonoa…. ze ez nintzen han bizi! Kasualitatez harrapatu ninduen, Aste Santua-edo izango zen. Beti kontatzen dut istorio hau eta zu ez zaude inoiz… Orain kontrastatuko dugu…\nXabier Mendiguren: Lehendabiziko aldia da entzuten dizudana.\nKatixa: Zeozer esan behar baduzu, esan. Nik nire bertsioa kontatuko dut. Nik ez nuen ezagutzen; izenez bai, baina pertsonalki ez. “Katixa Agirre? – Bai. – Xabier Mendiguren naiz, Elkarreko editorea, Augustin Zubikaraiko epaimahaikidea izan naiz eta zure lana irakurri dugu”, orduan pentsatu nuen, “irabazi egin dut! Primeran atera zait! Luzatu dut ipuin hau eta kolatu egin du…”; “Esan behar dizut ez duzula irabazi. Bazituen gauza interesgarriak baina akaso ipuina zen nobela baino gehiago… Igual luzatu duzu modu artifizial xamarrean…” “Bai igual bai, bai” eta ni pentsatzen “horretarako deitu dit?”, baina esan zidan, “beste zeozer idatzita baldin badaukazu, bidali nahi badidazu, gustura irakurriko dut eta iritzia emango dizut”. Hortik hasi zen gure harremana. Handik hilabete batzuetara bidali nizkion ipuinak eta ez dakit zein momentutan esan zidan: “Hemen badaukagu kopuru nahikoa argitaratzeko”. Horrela izan zen: berez, irabazi ez nuen lehiaketa horretatik beste liburu bat atera nuen.\nXabier: Oraintxe okurritzen zait, lehiaketara aurkeztu zenuen ipuin luzatu hura, ipuin bezala ez genuela sartu.\nKatixa: Ez. Ez zen ona!\nErakurleak: Eta behin liburua argitaratzearen ondorena, nola gogoratzen duzu?\nKatixa: Egia esan, oihatzun handia izan zuen liburuak. Batzutan gehiegi zela sentitu nuen. Aurreneko liburua zen; xumea, ez zeukan hainbesteko anbiziorik… Ez dakit zergatik, egokitu zitzaidan arreta –agian niretzat- gehiegizkoa. Ez nuen espero medioak hain gainean izatea. Ez nekien hori hala izango zenik. Baina bestela, pozik eta harro. Ez dut liburu horren lotsarik. Bere momenturako ondo egon zen. Orain ez nuke idatziko baina…\nErakurleak: Kuriositate hutsez, zenbatetan berrirakurri duzu liburua?\nKatixa: Ez hainbestetan. Oroitzen dut aurkezpenaren aurreko gauean irakurri nuela. Pentsatu behar nuen zer esan aurkezpenean. Nola berria zaren ez dakizu tokatuko zaizula behin eta berriz liburuaren gainean nolabaiteko teorizazioa egitea. Hori ez duzu pentsatzen idazten ari zarenean. Orain gehiago izaten dut buruan nola azalduko ditudan gauzak.\nErakurleak: Idazle izatetik marketingeko pentsamentura pasatu zara, beraz…\nKatixa: Marketinga baino, medioen diskurtsora egokitzea izan da. Jakitea galdetuko dizutela eta zeozer esan beharko duzula erdi-inteligentia, erdi-erakargarria. Aurkezpenaren bezperan pentsatzen nuen “baina zer esan behar dut? Ipuintxo batzuk dira…”. Julen Gabiriarekin egin genuen aurkezpena, Bilbon. Bezperan gauzak apuntatzen aritu nintzen, oso modu inseguruan.\nErakurleak: Zazpi narraziok osatzen dute liburua. Itxura batean, ez ditu hari batek lotzen: ez dago protagonista tipologia bat narrazioz narrazio errepikatzen denik; edo narratzaile mota bat; ez dira istorioak toki berean gertatzen; ezta garai berean ere… Ziurrenik, zuk lotura batzuk bilatu izango zenituen. Zerk lotzen ditu: bikote harremanak, harreman sozialak… aipagai direla?\nKatixa: Harreman horiek ere gerora bilatzen eta marratzen dira. Nik idatzi nuen momentuak eskatzen zidana. Bildu behar duzuenean liburu batean, bolumen batean, eta izenburua jarri behar diozunean, hasten zara pentsatzen, baina idazteko prozesuan ez da buruan izan nuen zerbait. Egia da ez dagoela loturatik. Bigarren liburua ezberdina izan zen. Hor, ideia oinarrizko batetik ipuin guztiak atera ziren. Beste prozesu bat izan zen, Igartza bekarekin… Baina honekin lotura egitea ondorengo teorizazioa izan zen, gehiegi sinesten ez dudana. Zuk esaten baduzu giza harremanak direla… ia ipuin guztietan da hala. Oso gauza lausoa da.\nErakurleak: “Sua falta zaigu” da liburuaren izenburua. Eta lehenengo narrazioa ere hala da. Zergatik izenburu hau eta ez beste bat?\nKatixa: Begiratzen badiozu izenburuen zerrendari, besteek ez dute ematen. Ez da izango “Ness lakuko zooplakton haragijalea”… Gauza postmoderno bat balitz, igual. Ahaztuta ditut izenburuak… “Kafe makina elektrikoa” ere izenburu txarra da. “Arazo bat berez” eta “Festa gonbidatuak” ez daude hain txarto. Baina onena “Sua falta zaigu” da eta horregatik aukeratu genuen. Ez dakit inoiz beste izenbururik kontsideratu genuen. Habitat-ekin bai ibili ginela bueltak eta nobelarekin ere bai, baina Sua falta zaigu hasieratik izan zen horrela. Modu literalean irakur daiteke, lehenengo ipuinean falta zaie sua, baina suak gauza asko sinbolizatu ditzake, eta bakoitzak bere ariketa mentala egin dezake.\nNarrazioetan zentratuz, bakoitzari buruz zerbait aipatu nahi genuke. Esan dugu lehendabiziko narrazioa Sua falta zaigu dela. Narrazio honetan bi neraberen arteko laguntasuna duzu aipagai. Aurreko astean, erakurleon blogean erakurleei galdetu genien ohiko laguntasun baten kronika ote den, norekin sentitzen ziren identifikatuagoak, “txintxoarekin” edo “deabrutxoarekin”. Identifikazio horietan sartu gabe, zuretzako ohiko laguntasun baten kronika da?\nKatixa: Ez dakit ohikoa den, baina uste dut izan daitekela. Nire esperientzian oinarritua dago, beraz, niretzat bada oso gertuko harreman bat. Ipuin hori da liburuko autobiografikoena. Oso argi dago pertsona batean oinarrituta eta oso argi dago oinarrituta gertaera batean gertatu zitzaidana 13 urterekin, lagun batekin… kontatzen dena, gutxi gorabehera. Orain bukatu dut Elena Ferranteren “Adiskide paregabea” irakurtzen, euskaratua izan dena. Hor ere kontatzen da bi neraberen arteko laguntasuna. Ez dut esango gauzak ditudanik komunean, ze nobela hori zoragarria da, baina askotan oso identifikatua sentitu naiz. Idazten ditu 13 urteko nesken artean gertatzen diren gauza batzuk. Gomendatzen dizuet liburua. Oso ona da.\nAutobiografia aipatu diguzu. Bigarren narrazioa “Ness lakuko zooplakton haragijalea” da eta, hain zuzen ere, zure biografia begiratuta, jakin dugu Ness lakuko gidari lanetan aritu zinen denboraldi batez. Batzutan autobiografia eta fikzioaren arteko muga horiek bereiztea zaila izaten da, idazleak bere eta bere inguruaren arrastoa uzten duelako narrazioetan. Ez dugu galdetuko ea dekadentzian dagoen bikote harreman bat deskribatu zenuena zurea ote zen, baizik narrazio honetan dauden mito eta magia kontuetara joko dugu. Zientzia fikziora hurbiltzeko saiakera izan zen?\nKatixa: Ez dut uste zientzia fikziora iristen denik, baina badu zerbait azaldu ezin dena. Edo azaldu daitekeena. Badago zerbait iluna, ezin azalduzkoa, edo dena da oso prosaikoa. Uste dut bietara irakur daitekeela. Autobiografiari dagokionez, errealitatea eta fikzioa beti nahastatuta daude. Behin idatzita, ez dakizu zer den egia eta zer gezurra. Uste dut idazleak modu desberdinean bizitzen duela hori; eta ez irakurleak bizi duen moduan. Nire lagunei, adibidez, ezinbestekoa zaie liburua irakurtzea klabe horiek topatu nahian: “hemendik zer hartu duzu… niri buruz ari zara…”. Eta jendea moskeatzen da, beraiei buruz ari zarela uste dutelako… eta ez! Hain zuzen ere, ipuin horretan neskak Leire izena du, eta momentu batean esaten da txakurrei beldurra diela. Deitu zidan lagun batek eta esan zidan: “jo, eta Leirez gogoratu zara, berak ere beldurra zien txakurrei! Beregatik jarri diozu izena!”… eta ez! Nik ere beldurra diet txakurrei! Gehiago izan da niretik Leiregatik baino! Leire oso izen komuna da… Joko asko dago fizkioa eta errealitatearen artean, eta joko hori zabaldu daiteke norberak idazten duen solapako biografia horretara. Normalean serio hartzen dugu, baina zergatik izango da egia?\nXabier Mendiguren: Hasi ginenean “zer jarriko dugu: Ez dakit zertan lizentziatua zarela, orain doktoregoa egiten ari zarela…?”, esan zidan: “ez, ez, ez. Jarriko dugu txorakeriaren bat”.\nKatixa: Konbentzioak dio solapan dagoena benetazkoa dela eta barruan dagoena gezurra. Baina azkenean denek uste dute barrukoa ere egiazkoa dela, ba begira… Ness lakuan egun bakar batean egon naiz nire bizitzan, ez naiz inoiz gida izan.\nHirugarren narrazioa dugu “Hirugarrenik Asier”. Bi lagun ditugu: neska heterosexual bat eta mutil homosexual bat. Urte askoan harremanik izan ez dutenak eta mutila ezkontzen delako berriz harremanetan jarri direnak. Aitortu behar dizut bukaerak harritu ninduela, oso umoretsua delako… Dramoi bat espero nuen, eta ez bere barruko artista deskubritzea!\nKatixa: Egia esan, ipiun hori idazten oso ondo pasa nuen. Oso dibertigarria izan zen. Ezkontza bat beti da lehenengo mailako material literarioa. Beti aterako da ongi istorio bat ezkontza batean. Antzerki bat da, biltzen den jendea hain desberdina… Dibertigarria eta umoretsua hasieratik izan zen nire buruan, nahiz eta neska momentu ilun batean egon. Ipuin hori katxondeo hutsa da.\nErakurleak: “Festa gonbidatuak” bikote lesbiana eta intelektual baten istorioa da 60. hamarkadan. Oso ongi eramaten duzu irakurlea garai hartara.\nKatixa: Gehien gustatzen zaidan ipuina da. Bereziena ere bada. Beste garai batean kokatuta dago, Estatu Batuetan, urrunen denboran eta espazioan. Agertzen diren pertsonaiak benetazkoak dira, eta hori ere ez da gertatzen beste narrazioetan. Bene-benetakoak, beren biografietan oinarrituta. Ia kasualitatez topo egin nuen liburudenda batean, Madrilen bizi nintzenean, Patricia Highsmithen maitale baten memoria liburuarekin. Kontatzen zituen Patricia Highsmithekin bizi izandako urte horiek, gutxi izan baziren ere. Interes handiz irakurri nuen nola bizi zen garai hartan -bestela ere nahiko interesgarria zaidana Estatu Batuetan-, lesbianen giroa –oso ezkutuan-… eta gainera, Patricia Highsmithekin txoratuta nengoen. Oraindik ere asko gustatzen zait. Interes handiz irakurri nuen, hainbeste ezen ipuin hori etorri zitzaidala. Ipuin hau zaharrena da, sail honetatik lehenengo idatzi nuena.\nXabier: Gonbidatuak ere egiazko pertsonetan daude oinarrituak?\nKatixa: Uste dut ezetz. Egiazkoa da hor bizi zirela, giroa, biak bizi zirela, lagun asko etortzen zitzaizkiela…\nErakurleak: Patricia Highsmithen hain zalea izanda, horrelako harreman bat zuela ikusita, nahiko desorekatua, bera desmitifikatzeko balio izan zizun?\nKatixa: Ez, ez. Autorea interesgarria iruditzen zitzaidan, eta jakin nahi nuen gehiago haren bizitziari buruz. Eta oso interesgarria iruditu zitzaidan. Oso pertsona interesgarria da. Aguantaezina, baina nik ez dudanez aguantatu behar…\nErakurleak: “Kafe-makina elektrikoa”-n inorekin gehiegizko harreman sozialak izan nahi ez dituen bikote bat da protagonista, baina bizilagunengana lotzen ditu zaletasun komun batek: kafea hartzea. Oso bikote ezberdinak dira: kanadiarrrak batzuk, besteak bertakoak; adinean sartuak lehenak, besteak gazteak… Laguntasunak ez du mugarik?\nKatixa: Beno, lagunak ere ez dira egiten. Gehiago da bikote apatiko baten istorioa, oporretan dagoena baina ez bereziki disfrutatzen, eta nola tartekatzen den heriotza euren bizimoduan, beraien borondatearen kontra. Harreman hau saretzen dute, ia nahigabe, kafea dela eta, eta gero gainera heriotza azaltzen da, gutxien espero zuten tokian eta momentuan. Inork ez du espero kanping batean alboko karabanan norbait hiltzea. Baina hala gertatzen da.\nErakurleak: Ipuin honen bigarren zatia idatzi bazenu, hurrengo oporraldian ez ziren bizilagunekin harremanetan jarriko, ezta?\nKatixa: Kar kar kar. Hala ere zeozer gertatuko zen! Gafeak dira!\nErakurleak: Azken aurrenekoa “Arazo bat berez” da eta inplizituko Simone de Beauvoir aipatzen duzu (“propaganda misoginoak mende luzez zabaldutakoaren aurka, sexu indartsuena dugu emea (eta ahulena arra”)). Hau ere krisian dagoen bikote bat da eta heriotzaren mamua ere hor dabilkiona, gizonaren gaixotasun baten bidez. Ezkontzeko proposamena egina dio gizonak eta emakumeak, gaixo dagoela ikusita, ia baietz esango dio. Heriotzaren mamua urruntzen denean berriz agertzen da krisia, nahiz eta elkarrekin jarraitzen duten. Niri horrelako bukaerak izugarri tristetzen naute…\nKatixa: Ba sentitzen dut. Ziurrenik efektu hori bilatu nahi nuen. Oso ahaztuta daukat ipuin hori…\nErakurleak: Eta bukatzeko… “Horrela bukatu” da, ez kasualitatez. Katixa, beharrezkoa al zen halako krudeltasuna gauze telefonoz deitzen zuen neska maitemindu gaixoarekin?\nKatixa: Kar, kar, kar. Oso kabroia da, bai, egia da. Noraino hel gaitezken guretzako tontakeria bat den zerbaitetan. Berarentzat tontakeria bat da, eta beste pertsona batekin ari da jolasten oso era krudelean, baina gero ez dauka horren kontzientziarik.\nErakurleak: Idazteko modu oso zuzena duzu, ulerterraza, egunerokoa. Horregatik, jendea oso identifikatua sentitzen denaren irudipena daukagu, noizbait burutik pasatako gauzak idatziz topatzen dituelako.\nKatixa: Hitz egin dezakezu oso gauza sakonei buruz, zuk bakarrik pentsatzen dituzunei buruz, estilo zuzena erabilita.\nHurrengo liburuetan ere estilo hori mantendu duzu.\nKatixa: Espero dut estilo bat izatea, hori da idazle guztiok nahi duguna! Hala ere, ez dakit beste modu batera idazten. Hori da horrela idaztearen arrazoia.\nErakurleak: “Sua falta zaigu” argitaratu zenuen lehendabiziko liburua izan zen. Ordutik, helduentzako beste narrazio liburu bat (Habitat) eta aurten, zure lehen nobela (Atertu arte itxaron) argitaratu dituzu. Neurri “motzetik” luzerako jauzia egiteko urte batzuk pasatu dira. Ezinbestekoa zen idazle sentitzen jauzia?\nKatixa: Nobela idazteko bai behar izan dudala denbora eta nire buruarenganako segurtasuna. Ideia bat, taxuzkoa eta iraungo zuena behar nuen, eta hori bilatzea kosta zitzaidan. Behin ideia nuenean, eta nobela baterako adina emango zidala ikusi nuenean, nere denbora behar izan dut eseri eta idazteko. Ez da erraza izan, egia esan. Horregatik pasa da horrenbeste denbora.\nIdazle bezala, beraz, prozesu oso ezberdinak izan dira narrazio liburu bat idaztea eta nobela osatzea?\nKatixa: Niretzat bai, oso ezberdinak. Nahiz eta nire ipuinak nahiko luzeak izan, eta nobelako atalak motzak. Hala ere, mantentzea nire buruarekiko eta nire ideiarekiko interesa hainbeste denboran, oso zaila izan da. Eta gero, batez ere, idazteko momentuan… ipuinak idazten dituzuenean, ideia bat duzu eta idatzi egiten duzu. Eman dezakezu hiru aste, sei, bi hilabete… baina hala ere tarte labur bat da, amaitzen da eta baduzu produktu finala. Horren gainean epaiketa egin dezakezu: ongi dago, edo ez, aldatu daiteke… Perspektiba askoz lehenago duzu, zuzentzen duzu, edo txarra baldin bada alde batera uzten duzu. Nobelarekin, aldiz, ezin da halakorik egin. Fedea duzu. Fedea diot, bere kontzepzio erlijioso guztiarekin. Horretan sinestu nahi duzulako bakarrik jarraitzen duzu idazten, uste duzulako ona dela. Eta pasatzen direnean hiru urte amaitzen duzu, eta orain, perspektibarekin begiratu behar diozu. Zer gertatuko da kaka zaharra baldin bada, hiru urte pasatu ondoren idazten? Alde horretatik, fede hori behar da, ipuinekin hainbestekoa ez dena.\nHau entzunda, badirudi satiskazio pertsonal handiagoa lortu duzula nobelarekin…\nKatixa: Bai, ez nekielako gai izango ote nintzen amaitzeko. Eutsi diot erronka honi, eta osorik nago, burua sano…\n2011n Birminghameko Unibertsitatean “The girls are coming! Gender, youth and the new Basque Literature” aurkezpen bat egin zenuen. Ordutik hona, egindako hausnarketa aldatu da?\nKatixa: Zabaldu nien ideia ez zen izan belaunaldi bat ote ginen, baizik eta euskal literaturan eman den fenomenorik nabariena azken urteetan izan dela emakumeen inkorporazioa, eta gehienak urte/belaunaldi berekoak garela. Horrekin ez dut esan nahi belaunaldi edo korronte berririk osatzen dugunik. Kontu estatistikoki begiratuta, lehenengo aldiz dago historia ehuneko tak bat –txikia dena oraindik ere-, segun nola kontatzen den %20aren bueltan, emakumezkoek osatua eta horrek ez zeukala aurrekaririk. Horren inguruan hitz egin nuen, ez hainbeste literaturari buruzko solasaldia. Zer nolako kritikak, nolako ideiak zabaldu ziren talde honen inguruan, Erasmus Belaunaldiaren etiketa… eta horrelakoak. Ez gara hainbeste. Oraindik oso gutxi gara. Hasieran gaude. Eta utz diezaiotela, mesedez, esateari “neska asko zaudete”. Barkatu: oso gutxi gaude. Eta ez da normala. Normala beste gauza bat litzateke. Eta bestela pentsatzen duenak, pertzepzio arazo bat dauka. Orokorrean emakumeek gehiago irakurtzen dute.\nKuriositate hutsez, autobusean bueltako bidaian ze liburu irakurriko duzu?\nKatixa: Ba gaur nire urtebetetzea denez, oparitu didate liburu bat, (Emmanuel) Carrèreren azkena, El reino. Nahiko lodia da. 35 orrialde irakurri ditut eta dagoeneko engantxatuta nago. Kristautasunaren lehenengo urteak eta, antza denez, autorearen fedeaz da, izan zuen halako fase kristau bati buruz.


"Identitatearekiko botere harremanak kolokan jarri ditugu" - Deia\nMaia Iribarnek eta Paxkal Irigoyenek zuzendutako 'Bañolet' telesaila aurkeztu da Zugaza zineman\nunai gonzalez / durango 06.12.2021 | 00:14\n'Bañolet' telesaileko aktore, parte-hartzaile eta laguntzaileek ez zuten atzoko estreinaldira joateko aukera galdu Argazkia: Oskar M. Bernal\nIrigoyen eta Iribarne musikariak dira ere. Argazkia: Oskar M. Bernal\nUrtebete igaro da Maia Iribarnek (Lasa, 1995) eta Paxkal Irigoyenek (Ainhize-Monjolose, 1988) Durangoko Azokako sormen beka irabazi zutenetik. Saritua izan zen ideia errealitate bihurtu dute azken urtean, eta Bañolet telesaila aurreneko aldiz proiektatu zen atzo goizean Zugaza zinemetan. "Biziki kontent gaude epe guztiak bete ditugulako", esan zuen Irigoyenek barrezka.\nNafarroa Beherean dago kokatuta Eiheralarre. 300 biztanle inguruko herri bat da, eta pertsona askok uste baino gehiagotan entzun dute, Bernart Etxepare euskal idazlea bertako erretorea izan zelako XV. mendean.\nHori bai, orain a hilabeteetara jotzeko unea da, Bañolet aurtengo udan grabatu baita, pandemia garaian. "Laguntza handia jaso dugu etxeko sareetatik, edozein arazorentzako beti izan dugulako ingurukoen laguntza", adierazi zuen Irigoyenek, modu horretan erakutsiz proiektua errealitate bihurtzeko bidean ez dela oztopo gehiegirik egon.\nMaia Iribarnek eta Paxkal Irigoyenek ez zuten ukatu ikus-entzunezkoen mundua maite dutela, baina haiek ere musikariak dira atzo Zugaza zinemako eszenatokian erakutsi zuten moduan. "Telesailarekin batera diskoa atera dugu, musika egiten ere oso ondo pasa dugu eta oso pozik gaude atera denarekin", azaldu zuen Iribarnek. Hortaz, telesailaren azken ukituekin jarrai-tzeaz gainera, datozen hilabeteetan diskoa zuzenera eramateko intentzioa dute, zuzeneko aurkezpenak eginez kontzertu formatuan.\nLudoteka zabalik egongo da Etxebarrin.


Espainiako Pirinioetako Tourra One Life Abentura - www.turas. Tv\nNork TURAS | Oct 15, 2017 | Lau gaia, Berriak, Bira | 0 |\nEspainiar Pirineoekin Life One Adventure abenturaz.\nPaul eta Anne Blackburn-ek OneLife Adventure abian jarri zuten 2004-n, Afrikako eta Asiako bidaia independentea egin ondoren. Ezagutza, esperientzia eta pasioa uztartzen ditu OneLife Adventure abenturak eskaintzen dituen bidaiak planifikatzeko, gaur egungo 4 × 4 gidatutako espedienteak eta helmuga onenak eskainiz. Azken hamar urteotan konpainiak indarra hartu du indarrean, Erresuma Batuko operadorea den bidaia-erakundearen ibilgailu nagusietako bat bezala finkatuz.\nPirinioak Europako hego-mendebaldeko mendi-multzo bat da, Frantzia eta Espainiaren arteko muga naturala osatzen duena. 3,404 metroko altuera (11,168 ft) altuera iritsi arte Aneto gailurrean, barrutiak Iberiar Penintsula bereizten du kontinenteko gainerako kontinentean, eta 491 km (305 mi) inguru hedatzen da Bizkaiko Golkotik (Cap Higuer). Mediterraneoa (Cap de Creus).\nGehienetan, kordoi nagusia Frantziaren eta Espainiaren arteko zatiketa bat osatzen du, Andorrako mikroostatua barnean. Aragoiko Koroa eta Nafarroako Erresuma historikoki mendikatearen bi aldeetan hedatu dira, iparraldeko zati txikiagoak gaur egun Frantzian eta hegoaldeko zati handiagoak Espainian.\nEspainiako Pirinioak honako lurralde historikoetakoak dira, ekialdetik mendebaldera: Girona, Bartzelona, Lleida (Katalunia osoan), Huescako (Aragoi), Nafarroako (Nafarroan) eta Gipuzkoako (Euskal Herria).\nPirinioetako Pirinioak honako departamenduak dira, ekialdetik mendebaldera: Pyrénées-Orientales (Ipar Katalunia eta Fenolheda), Aude, Ariège, Haute-Garonne, Hautes-Pyrénées eta Pirinio Atlantikoak (Pirinioetako bigarrenak, besteak beste) Parke Nazionala).\nPaul Errege Geografia Elkartearen kide da eta kazetariak, bidaiariek eta ongintzazko erakundeek espedizioetan parte hartzen duten erakundeak bilatzen dituzte.\nUrteetan helmuga zerrenda hazi egin da. Paul eta Ann-ek denbora eta energia inbertitzen dituzte bide berriak ikertzen, bide bikaina gidatzen duten abentura eta opor opor bikainak konbinatzen dituzten guneak bilatzea. One Life Bisita gidatuak eskaintzen ditu Islandia, Errumania, Mendebaldeko Sahara, Aljeria eta Pirinioetan.\nPaul maite bidaiatzeko, "Beti nago zer gertatzen den hurrengo izkinan. OneLife exekutatzen ari naiz bilatzen jarraitzeko. Gonbidatuak Europatik etorriko dira gure espedizioetara joateko, eta pozik gaude asko aldizka behin eta berriro berriro OneLife-rekin batera ".\nAnne ere maite bidaiatzen eta aurkitzeko zerbait berria ezagutzeko, bidaia arrakastatsua egiteko aholkuak "Bidaia argia, beg, maileguan edo erosi ahaztea. Ez ahaztu pack: Wet toailatxoak. "\nPaul eta Anne maite OneLife Abentura bidaiak familiei ongietorria emateko eta Europako bidaiak guztiak familiarekin diseinatuta daude. Horrek esan nahi du geldialdi ugari, gidatzeko egun labur bat eta kalitate handiko kanpinak. Umeak zoriontsu mantentzen dituzten ibilbideak eraikitzen ditugu. Kanpinak igerilekuak biltzen ditu, edo taberna tradizionalak, jatetxe eta lekuak ezagutzeko leku aproposa.\nOneLife-k bidaiarako ihardun aktiboki bilatzen du, eta asko interesatzen zaigu, tximeletak edo igelak bila dabiltzan, egurra biltzeko edo basamortuan zehar zerbait ikasteko eta jendea biltzen laguntzeko. Eta lagunarteko familia lagunarteko ospea dutelako, seguruenik beste ume eta nerabeekin ere bidaiatu behar duzu. Paul eta Anne oso pozik daude OneLife camp suaren inguruko adiskidetasun handiak ikusteko.\nEspainiako Pirinioetako Pirinioen Mendiko Dramatikako zatirik gutxien bisitatuena da, Frantziaren eta Espainiaren arteko mugatik babesten duena. Eremu osoa oso ederra da: aurrealdeko baso lodiak, haranak estaltzen dituzten sekretuak eta elurrez estalitako mendi handiak Europako mendirik onena gidatzen dute. Mendebaldeko Europako azken hartzak eta otsoak, Espainiako eremu ahaztua da. Herriak oraindik ere hitz egiten du, gaztelaniaz eta katalanez. Bidaian taldeek Atlantikora eta Mediterraneoara gidatzen dituzten egunak igarotzen dituzte Pirinioak eskaintzen dituen paisaia onenetariko batzuen bidez, elurrez estalitako gailur altuekin. Baso-ibilbideak aldapatsuak igotzen eta makurrak estutzen dituzten gidatze erronkak egiten ditu, Frantziak eta Espainia arteko muga zeharkatzen duten kontrako kontrabandistei esker. Pirinio Handiko eskaladetan, torrentsez beteriko ganga bihurriak zeharkatzen dituzte, elurra elikatzen dute, hegoalderantz Espainiako Guneetara hurbiltzen diren bitartean, atzean utzita atzean taldea Anso eta Hecho haraneko urruneko eta lasaietan. Ibilbidea Odessa Parke Nazionala zeharkatzen du, amildegiaren eta hartz baten egoitza, 2500 metro baino gehiagora igo aurretik, Andorrako maindatasunaren inguruan dagoen gailur altuetan. Azkenean, ozeanoarekin batera, taldea gidatzen ari da Pirinioetako ekialdeko itsasgarriak, Cap de Creuseko itsasoan murgildu ahal izateko.\nEspainiarentzat lehen aldiz joaten bazara, espedizio honek Espainiatik alde egin ahal izango dizu zure preziotzatik urrun, Espainiako basatiak, urrunekoak eta denborarik gabekoak. Espedizio herrikoiaren erritmo lasai eta motela, gelditzeko eta esploratzeko denbora askorekin, espedizioan bidaiatzen dutenentzat egokia da, lehen aldiz edo gazte familiekin. Kalitatezko antolatutako kanpinak mantenduko dituzu instalazio moderno garbiekin, sarritan jatetxeekin, taberna eta jolasguneekin.\nGidatzeari buruz gehiago jakiteko, Paul eta Anne harremanetan jar zaitezke linean edo beheko xehetasunak erabiliz:\nBulegoa: 01347 830188\nMugikorra: 07776 140626\naurreko3 Winter Camping Hacks\nhurrengoDRIFTA Camping Weekend Down under


Arabako Aldundiak ireki du 2017ko literatur lehiaketetara lanak aurkezteko epea\nActualizado 2017/02/08 13:13:57 CET\nArabako Foru Aldundiak ireki du 2017. urteko literatur sarietara lanak aurkezteko epea. Hala, bada, Ignacio Aldecoa ipuin lehiaketako, Ernestina de Champourcin poesia lehiaketako eta Becerro de Bengoa saiakera lehiaketako sarien zerrendan sartu nahi duten idazleek irailaren 4ra arteko epea dute lanak aurkezteko.\nHiru lehiaketetan sari bana izango da euskaraz eta gaztelaniaz, eta hizkuntza batera edo bestera bakarrik ere aurkeztu ahal dira lanak. Jatorrizko lanak izan beharko dira, argitaratu gabeak, eta inongo lehiaketatan saririk jaso gabeak, foru erakundeak jakinarazi duenez.\nIpuinak 10 eta 25 folio artekoak izan beharko dira, moldiztegiko tipografiaz idatziak (arial letra tipoa 12 edo antzekoa). Saria 6.000 euro izango da, hizkuntza batean nahiz bestean.\nPoemek, berriz, 500 lerro izango dituzte, gehienez ere 700, moldiztegiko tipografiaz idatziak (arial letra tipoa 12 edo antzekoa), eta lerro arteko tartea bikoitza; egileak nahi bezala antolatu ahalko ditu ahapaldiak, neurria nahiz errima. Saiakerak gutxienez 100 eta gehienez 150 orrialdekoak izango dira. Poesian lehenbiziko saria 2.000 euro izango da, eta saiakeran 4.000 euro.


Ligan zentratuko da Lauburu Alziraren aurrean - Lauburuke\nAinhoa2018-10-12T09:26:08+02:002018.10.12 |Tags: 2.B Nazionala, lauburu|\nPasa den astearteko Kopako partidaren ostean berriro jokatuko du Lauburuk Belabietan. Baina oraingoan ligako bosgarren jardunaldia izango da, eta Nitida Alzira talde Valentziarra izango du aurrean; denboraldi hasiera bikaina egiten ari den taldea.\nBelabietara etorriko den aurkaria igo berria da kategoria honetara, baina Braulio Correalek gidatutako gorputz teknikoaren bidez oso ongi landutako lantalde on bat du. Egun 9 punturekin laugarren postuan daude, lehenengo jardunaldian Guadalajaran kontra galdu ostean 3 norgehiagoka jarraian irabazi dituztelarik.\nBeraz, oso norgehiagoka lehiakorra izatea espero da, bi taldeak garaipena lortzen saiatuko baitira, batzuek dinamika aldatzeko helburuz eta besteak berean jarraitzeko.\nLarunbateko erronkarako prestaketa jokalariek hanketan pilatutako esfortzuak markatua egon da. Bi saio egin dira tonu fisikoa indarberritzeko eta larunbateko neurketa zailari aurre egiteko. Lesioei dagokienez, Zumetak bizkarreko minarekin jarraitzen du Kopako partidaz geroztik, ondorioz, larunbateko neurketarako zalantza izango da.\nAlfredo Hualde entrenatzaileak irakurketa hau egin zuen: “Kopako txipa aldatu beharko dugu eta gure egunerokoan zentratu, Liga, ez besterik. Kopako partidak hala behartuta nekatuta iritsiko gara, baina badakigu gure bertsiorik onena ateratzen badugu, ezingo dutela puntu gehiagok ihes egin Belabietatik. Gure zaleek gozatzea nahi dugu eta Kopako partidan nola babestu gintuzten ikusita, erabat gureganatzen bukatu”.\nNorgehiagoka 18:00etan izango da Belabieta kiroldegian\nOhiko moduan, neurketa Klubeko Twitterrean jarraitu ahal izango duzue.\nEz ahaztu: LARUNBATEAN, URRIAREN 13an 18:00etan\nOharra: Norgehiagokaren atsedenaldian Danon Txokoa jatetxeak eskainita bi lagunentzako afaria zozkatuko da bazkide guztien artean.


Gogoratzen al duzu nor izan zen Ignacio Ellacuria? Euskalduna, jesuita, bake gizona, eraldatzailea eta martir Gogoratzen al duzu nor izan zen Ignacio Ellacuria? Euskalduna, jesuita, bake gizona, eraldatzailea eta martir\nHome Mundua eta Euskaldunak Euskaldunak munduan Gogoratzen al duzu nor izan zen Ignacio Ellacuria? Euskalduna, jesuita, bake gizona,...\nGogoratzen al duzu nor izan zen Ignacio Ellacuria? Euskalduna, jesuita, bake gizona, eraldatzailea eta martir\nAbe 1, 2015\nRocío Silva Santistebanek La República egunkari perutarreko bere zutabean unibertsala den euskal pertsona bati buruzko artikulu hezigarri bikaina idatzi du: portugaletetar Ignacio Ellacuria.\nHau irakurtzeak, berriz ere euskaldunok gure aberkideei ematen diegun tratuari buruz erreflexionatzera eraman digu. Ignacio Ellacuria, gizartea estruktura bezala eta gizaki konkretu askoren bizimoduan, aukeretan eta esperantzan eragin izan duen euskaldun taldearen parte da.\nIgnacio Ellacuria, Portugaleten jaio zen euskalduna izan zen, Tudelan eta Azpeitian ikasi zuen gaztetan; jesuita bezala hezi zen El Salvadorren, Perun eta Alemanian; eta gizaki, kristau, jesuita, irakasle eta txiroen babesle bezala garatu zen El Salvadorren. Sufrimenera eraman zion lana, akabatua (beste 7 petsonekin batera, UCAko martiriak) El Salvadorreko Indar Armatuen kideen eskuetan.\nAskatasunaren Teologia martxan jarri zuten kristau talde bikain baten parte izan zen, non euskaldun batzuk aurki ditzakegun. Hauek, Ebanjelioak lehentasunezko aukera txiroei ematea eskatzen duela kontsideratzen dutelako bereizten dira.\nGarrantzi handia duen bere bizitza eta lana, gutako askorentzat ezezaguna da. Egia da aintzakotzat hartua dela. Fundazio, katedra, kaleak edo institutuen bere izena dute. Baina ezin dugu esan euskaldunen artean ezaguna den pertsona denik. Agian, hezkuntza, justizi eta askatasunaren babesera zuzentzearen akatsa egin zuelako izan zen; eta ez golak sartzera. Honek, argi eta garbi azaltzen du, komunikabideen gune txikia zuzendu izana.\nKristautasunaren santu eta martir horieri buruz ere hitz egiteak (Askatasunaren Teologiakoak) ez die grazi askorik egiten buruzagi katoliko batzuei, elizetan hauei buruzko hitzaldiak ematera debekatzen dutenei.\nXabier Pikaza Ibarrondo teologo euskaldunak, pertsonai honen hilketa eta 25 urte geroago idatzitako artikulua irakurtzeak merezi du. Honek pertsonalki ezagutu zuen eta hau ulertu eta hobeto ezagutzera laguntzen du. Xabier Pikaza pixkanaka ateratzen doan oroitzapen horien artean, Ellacuriari buruzko “euskal” erreferentzia nabarmendu nahi dugu:\nHonen euskal jatorriari buruz. Ez zeun euskal “militantea” terminoaren nazionalista zentzuan, baina oso euskalduna zen, unibertsala. Humorez kontatzen zidan 40 urteen amaieran, beste euskal kide batzuekin batera Amerikara bidali izan zutela…nobiziotza egitera eta era horretan bere familiaren euskal nazionalismoaren jatorriak eragiten zuen arriskua ekiditu.“Amerikara bidali gintuzten – esaten zidan – Euskadin “erreboltariak” izan gintezkeelako…eta Amerikan erreboluzio unibertsalaren partaide egin gara, kristau askatasunaren linean”.\nZalantza gabe “oso euskalduna” den zerbait.\nHori dela eta eskertzen dugu asko Rocío Silva Santisteban, nork perutar egunkari batetan argitaratutako erreflexioarekin pertsonai hau gogorarazi digu eta era horretan, gure irakurleekin euskaldun-salvadortar-gizaki honen oroitzapena partekatzeko. Artikuluan, beti zerbait zor ziolako sentsazioa zuela adierazten du. Guk, Ellacuria eta beste askoren kasuan ere, sentsazio bera partekatzen dugu. Sarrera hau, zor horren parte txiki bat “ordaintzeko” balio izatea espero dugu.\nSorte onez, Juan José Tamayo gogorarazten duen bezala (Madrilgo Carlos III Unibertsitateko Ignacio Ellacuria Erlijio Zientzien eta Teologiaren Katedraren zuzendari) honen erailketaren 25.urteurrenagatik idatziriko artikuluan, Ellacuriaren memoria, adibide eta legatu intelektuala bizirik dago txiroen Eliza babesten jarraitzen dutenentzat.\nPor suerte, como recuerda Juan José Tamayo (director de la Cátedra de Teología y Ciencias de las Religiones Ignacio Ellacuría de la Universidad Carlos III de Madrid), en este artículo escrito con motivo de los 25 años de su asesinato, la memoria, el ejemplo y el legado intelectual de Ellacuria sigue vivo entre aquellos que siguen defendiendo una Iglesia de los pobres.\nGainera, edonolako zalantzarik geratzen bada, inoiz ez dira epaitu erailketa hauek.\nLa Republica – 2015/12/1 – Peru\nSiempre tuve la sensación de que a Ellacuría le debía algo: no lo he conocido, lo he leído pero no a profundidad, supe de su vida y de su muerte, pero hoy en medio de curas pedófilos y órdenes fascistas que instituyen una jerarquía eclesiástica de cara a sus agendas perversas, mirando de reojo a los pobres como si solo merecieran caridad, pues regreso a la imagen de un sacerdote terco, honesto, intelectual sobre todo, rebelde y con una claridad meridiana sobre su objetivo en este mundo: la opción preferencial por los pobres.\nPrevious articlePraga la mágica (90 horas en la República Checa-1) #vascosdeviaje\nNext articleIzaskun Zabala. Euskal bitxi diseinatzaile bat New Yorken


Espainian 800.000 etxebizitza berri saldu gabe daude 2010. urtearen amaieran | Consumer\nEspainian 800.000 etxebizitza berri saldu gabe daude 2010. urtearen amaieran\nSoberakina konstante mantentzen da 2009ko epe berarekin alderatuta\nEspainiak saldu gabeko 800.000 etxebizitza berriren “stocka” du, hau da, parke osoaren %3,2, 2010. urteko itxierako Caixaren datuen arabera. Horrek esan nahi du 2009ko aldi berarekiko soberakina konstante mantentzen dela, eskaintza eta eskaria jaitsi egin direlako.\nDatu horiek Katalunian eta Espainian higiezinen sektoreari buruz Bartzelonan aste honetan aurkeztu duen txostenean agertzen dira: MendiCaixa higiezin-dibisioko zuzendaria, Eduard Luce, Bartzelonako Unibertsitate Autonomoko Ekonomia Aplikatuko katedraduna (UAB) eta txostenaren zuzendaria, Josep Oliver, eta erakundeko ikasketa-zerbitzuko zuzendaria, Xavier Segura.\nTxosten horrek agerian uzten du Espainian saltzeko dagoen etxebizitza berriaren %85 batez ere Mediterraneoko kostaldean, Madrilen, Gaztela eta Leonen eta Espainiako iparraldeko zenbait tokitan dagoela. Oliverrek kostako bigarren egoitza eta apartamentu turistikoen pisu handiari egotzi zion hori, batez ere Castellon. Izan ere, iaz 12.000 unitate handitu zen obra berriko parkea (+% 12,6), 2007an eta 2008an hasitako sustapenak amaitu egin baitira.\nSevilla, Alacant, Toledo, Almeria eta Murtzia ere etxebizitza berri gehien saldu behar dituzten probintzien artean daude; Bartzelona, berriz, saltzeko dagoen parke berri gutxien daukana da. Hori dela eta, Oliverrek ondorioztatu zuen prezioen doikuntzak “erabat desberdina” izan behar duela Kataluniako hiriburuan, non dagoen eskaerarako eskaintzarik ez baitago, Mediterraneoko itsasertzean baino. Espainia osoan, 2009an eta 2010ean hasitako obren bolumenak 150.000 etxebizitza inguru sartu ziren “stockean” 2011n, eta 125.000 inguru, 2012an. Kopuru horiek epe ertainean izango diren etxebizitza berrien aurreikuspenetik pixka bat behera daude, hau da, 138.000 inguru urtean 2015era arte. Hala, 2010aren amaieran 695.000 etxebizitza nagusiren soberakinetik 186.000 etxebizitza izango lirateke 2015erako.\nOliverrek iragarri zuenez, urte horretatik aurrera “stocka” ezabatuko da probintzia gehienetan, eta horrek ekoizpen berriko beharrak sortuko ditu lurralde askotan, batez ere Madrilen eta Andaluzian, eta desoreka handiak izango dira beste eskualde batzuetan, hala nola Mediterraneoko itsasertzeko udalerrietan, bigarren etxebizitzak pisu handia baitu, hala nola Castellon, Murtzian, Tarragonan eta Alacanten. Oliverren kalkuluen arabera, Espainiako etxebizitza berriaren prezioak %10 inguru jaitsi beharko luke, batez beste, 1998tik 2003ra bitarteko batez besteko balioak berreskuratzeko, higiezinen “booma” baino lehenagoko zikloa.\napartamentuak bigarren egoitzak eskari soberakin


Ausardia - Zaraobe Institutua\nHasiera / Proiektuak / Ausardia\nProiektu honetan FOL eta EIE moduluak batu egiten dira, eta bien edukiak erronken bidez lantzen dira.\nLehenengo erronka nagusiak laneko arriskuen prebentzioa lantzen du enpresan. 2. mailako ikasleek prestakuntza eman behar diete lehen mailako ikasleei, arriskuei eta haien prebentzioari buruz, zikloan erabiltzen diren espazioetan.\nBigarren erronka nagusian, ikasleek enpresa bat lortu behar dute Lantokiko Prestakuntza egiteko. Horrela, ekimena, komunikazio-gaitasuna, curriculum vitaea, aurkezpen-gutuna, lan-elkarrizketa landu behar dituzte.\nHirugarren erronka nagusian, ikasleek enpresa propioa sortu behar dute. Horretarako, lehen sektorea, Aiarako haranean oso garrantzitsua dena, egiten ari diren heziketa zikloarekin lotzea proposatzen zaie.\nErronka hauetan, sortu duten enpresan gauzak gertatuko dira:\nKontratuak egoera desberdinetan etetea\nKontratuak egoera desberdinetan amaitzea\nGure ustez, horrela, ikasleek gaitasun teknikoak modu autonomoan hartzen dituzte, errealitatetik oso gertu, eta aldi berean lantzen dituzte benetan garrantzitsuak diren zeharkako gaitasunak: autonomia, talde-lana, inplikazioa, errespetua. ahozko komunikazioa, idatzizko komunikazioa.


1936ko otsailaren 16a, karlisten azken hauteskunde porrot eguna | Zarauzko postalak\n1936ko otsailaren 16a, karlisten azken hauteskunde porrot eguna\n1936ko otsailaren 16a, hauteskunde orokor eguna izan zen Espainian. Baita Euskal Herrian ere. Hauteskunde haietan, aurrekoetan bezalaxe, abertzaleek gain hartu zieten karlistei Zarautzen. Azken horiek ez zeuden galera onartzeko prest, hala ere.\nKarlistak herriko nagusi izatera ohituta zeuden, eta plaza eta tresna guztiak erabiltzeko prest zeuden beren nagusitasunari eusteko. Meliton Pagola herriko bikarioa -eta beste eliz-gizon eta emakume asko- lagun. Errepublika ezarri zenetik utzi zuten hori agerian. Alferrik, ordea. 1933ko azaroaren 19ko Espainiako Gorteetarako hauteskundeei begira, esaterako, Pagolak pulpitutik esan zuen benetako katolikoek ezin zutela boza abertzaleen alde eman. Hauteskunde eguna heldu zenean, abertzaleak zain zeuden hark boza eman behar zuen tokian, eta txistuka eta oihuka hartu zuten. Tradizionalisten (karlisten) aldeko boz-papera astinduz erantzun zien bikarioak abertzaleei. Elizari eman ohi zion diru-laguntza emateari utziko ziola esan zuen zarauztar ugarik egun hartan. Hura ikusita, aristokrata batek 1.000 pezeta eman zizkion Pagolari. Diruak diru eta mezuak mezu, EAJko hautagaiek aurrea hartu zieten karlistei hauteskunde haietan. Lehen aldia zen Zarautzen. Jeltzaleek 827 boz bildu zituzten, eta karlistek 811. Izquierda Republicanak, berriz, 93 lortu zituen; sozialistek, 91; eta komunistek, 41.\n1936ko otsailaren 12ko La Constancia egunkari karlistako Zarauzko kronika, 16ko hauteskundeei begira.\n1936ko otsailaren 16ko hauteskunde atarikoak ere mugituak izan ziren herrian. “Maizterrei etxetik botatzeko mehatxuka, dendariei boikota egingo zietela esaka, horrela egin zuten beren propaganda monarkiko-tradizionalistek”, Juanita Etxabe Aldak Joxemiel Barandiarani 1937an Angelun (Lapurdi) kontatu zionez. Otsaileko hauteskunde haietara -eta martxoaren 1eko bigarren itzulira-, Madrildik ere ekarri omen zituzten neskameak-eta boza ematera. “Beraiek irabazten bazuten, batzokiak itxi eta abertzaleen jabetzak hartuko zituztela esaten zuten”. Candido Eizagirre Endaia Granadako dukearen administrariak honakoa ziotsoen abertzaleei hauteskunde bezperan, Etxaberen esanetan: “Bihartik aurrera bukatu dira harrokeriak: abertzaleak legez kanpo”.\nLa Constancia egunkari karlistan otsailaren 12an, Zarauztarrok, erne artikulua argitaratu zioten Ignotus ezizeneko bati. Hemen artikuluaren hasiera, hitzez hitz:\n“La hiedra separatista está utilizando el hermoso jardín de nuestra querida tierra vasca. Desde el funesto pacto de San Sebastian, los separatistas no hacen más que dividir las relaciones cordiales que hemos mantenido siempre entre nuestros semejantes, el patrono con el obrero, el casero con su propietario y el pueblo con el clero; con sus propagandas inconsentibles en la prensa separatista, ya no hay paz, todo es odio, todo mentira, todo programa bolcheviqui, lo mismo en la sociedad civil que en la eclesiástica, no hay buena nada, pero sí mucho malestar, unidos los Sabinianos con los Prietistas el resultado tiene a la fuerza que ser un desastre y a eso vamos: si no atajamos el mal, si no extirpamos de raíz la maldita hiedra que todo lo estruja, dentro de pocos años, muy pocos, nuestra querida tierra que nos vio nacer, nuestro hermoso jardín vascongado, será un caos, un desorden, una miseria, un paraíso soviético (…)“.\nArtikuluak artikulu, sermoiak sermoi eta mehatxuak mehatxu, hala ere, hauteskunde haietan ere abertzaleak izan ziren nagusi. Manuel Irujo, Rafael Pikabea, Telesforo Monzon eta Juan Antonio Irazusta jeltzaleek, guztira, 3.385 boto lortu zituzten otsailaren 16an; eta Eusko Langileen Alkartasuneko Jose Maria Lasartek 770. Antonio Pagoaga eta Ricardo Oreja Elosegi tradizionalistek, berriz, 1.848 eskuratu zituzten; eta eskuin espainiazaleko Juan Pablo Lojendiok (CEDA) eta Jose Mujikak (Renovacion Española), 1.840. Izquierda Republicanako Mariano Anso eta Luis Apraizek 384 boz lortu zituzten; Miguel Amilibia sozialistak 196; eta Jesus Larrañaga komunistak 184.\nHalakoxea zen paisaia politikoa Zarautzen, bozekin lortu gabekoa armez eskuratzeko batzuen saioa hasi bezperan. Eta hauteskunde bezperako mehatxuak bete egin zituzten.\n1936ko otsailaren 16ko hauteskundeek izan zuten beste ondorio zuzen bat: Gerora Fronte Popularra osatuko zuten indarren izenean interbentore lanetan aritu ziren guztiak jazarri zituzten frankistek. Hiltzeraino jazarri ere, zenbaiten kasuan.\n« Depurazioak, udal funtzionario taldea ‘garbitzeko’\nHiltzera kondenatutakoaren gutunak »


Laudioko Inauteriak – Laudioko Inauteriak / Carnival of Laudio · 2014ko martxoaren 1etik 4ra\nLaudioko Inauteriak / Carnival of Laudio · 2014ko martxoaren 1etik 4ra\nMozorro lehiaketa 2014\nGaur hasiko da Mozorro Lehiaketan izena emateko epea\n2014/02/27 Jaiak Koordinakundea Utzi iruzkina\nGaurtik aurrera, Mozorro Lehiaketan parte hartzeko izena eman dezakezue. Horretarako, Kultur Etxera hurbildu beharko duzue, 18:00etatik 20:00etara, eta izena eman.\nBihar eta etzi ere izango duzue izena emateko aukera. Bihar ere, ostirala, 18:00etatik 20:00etara egongo gara Kultur Etxean. Eta larunbatean, Desfilearen egunean bertan, 17:00etatik 18:00etara eman ahal izango duzue izena.\nMozorro Lehiaketa 2014 atalean daukazue lehiaketako kategoria eta sarien inguruko informazio guztia. Animatu eta parte hartu!\nHoy empieza el plazo para apuntarse al Concurso de Disfraces\nEgitarau osoa prest inauteriak ospatzeko\n2014/02/20 2014/02/22 Jaiak Koordinakundea Utzi iruzkina\nLarunbata izango da Inauterietako egun handia, eta dagoeneko ohitura denez, eguerditik piztuko da jaia. 13:00etan ekingo diogu egunari, Orkresta elektrotxarangak alaitutako kalejiran, mozorroak jantzita. Ondoren, arratsaldeko txanpari heltzeko indarrak hartuko ditugu Aldai plazan egingo den herri bazkarian. Txartelak 6 €-an daude salgai Gorka eta Keska tabernetan.\nOndoren, Mozorro lehiaketako sariak banatzeko ekitaldia egingo da Aldai Plazan, 20:30ean. Guztira 17 sari eta 2.500 euro banatuko dira, eta iaz bezala, karrozarik ederrenak eta giro onena sortzen duten taldeek ere saria jasoko dute.\nMozorro-lehiaketaren inguruko xehetasunak hemen.\nYa está listo el programa completo para celebrar los carnavales\n2014/02/20 Jaiak Koordinakundea Utzi iruzkina\nSalgai daude dagoeneko Inauterietako herri bazkarian parte hartzeko txartelak Gorka eta Keska tabernetan, 6 euroren truke.\nEgunean zehar ere inauterien jaia herri osora zabaltzea da gure asmoa, eta horretarako, herri bazkaria antolatu dugu Aldai plazako karpan. Erosi zure txartela lehenbailehen, jantzi mozorroa eta etorri zaitez martxoaren 1ean herriko kaleak kolorez eta festaz janztera.\nBazkaria 15:00etan izango da, eta aurretik, 13:00etan, kalejira egingo dugu Orkresta elektrotxarangaren doinuek lagunduta. Animatu eta parte hartu!!\nYa están a la venta los tickets para la comida popular\nInauterietako filma hastera doa\n2014/02/18 Jaiak Koordinakundea Utzi iruzkina\nInor ez dadila geratu Desfilean parte hartu gabe. Hori da gure helburu nagusia, eta horretarako, urtero bezala, mozorrotzeko gai bat proposatu nahi dizuegu: Zinema.\nEz baduzu Desfilean norekin atera, lotsa ematen badizu, mozorrotzeko ideiarik gabe geratu bazarete… Lasai egon! Desfilean ateratzeko talde handi bat prestatu dugu eta den-denok gonbidatuta gaude. Zure zinemako pertsonaia gogokoenaren antzera jantzi, eta martxoaren 1ean etor zaitez 18:30ean Desfilera. Zure zain egongo gara!\nSari potoloz beteta dator aurtengo Mozorro Lehiaketa\n2014/02/12 Jaiak Koordinakundea Utzi iruzkina\nMozorro Lehiaketa izango da Inauterietako ekitaldi nagusia, eta urtero bezala, sari potoloak banatuko dira Desfilean parte hartzen duten talde guztien artean. Lehiaketan parte hartzeko, aldez aurretik eman behar da izena, eta hainbat kategoriatan banatuko diren sariak eskuratzeko aukera izango duzue horrela.\nGero eta gutxiago falta da martxoaren 1erako, beraz, hasi zaitezte zuen mozorroak prestatzen eta taldea osatzen.\nMozorro Lehiaketa 2014 atalean dituzue xehetasun guztiak (izena emateko epea, kategoriak, sariak…).\nEl Concurso de Disfraces llega cargado de importantes premios\nLaster dira hemen 2014ko Inauteriak\n2014/02/10 Jaiak Koordinakundea Utzi iruzkina\nMartxoarekin batera iritsiko dira Inauteriak gure herrira. Urtero bezala, Jaiak Koordinakundea buru-belarri lanean dabil egitarau oparoa prestatzen, Inauteriak behar bezala ospatu ahal izateko.\nOhiturari jarraituz, bi izango dira hitzordu nagusiak: martxoaren 1ean, larunbatarekin, desfilea eta mozorro lehiaketa, parte-hartzaileentzako sari garrantzitsuekin; eta martxoaren 4an, asteartearekin, Lezeagako sorginari agur esateko ekitaldiak, non haurrek protagonismo osoa izango duten.\nHorrez guztiaz gain, ez dira faltako bestelako hainbat ekimen eta sorpresa ere: kalejira eta herri bazkaria, piroteknia eta perkusioa ardatz izango dituen ikuskizun paregabea, mozorro-gaua…\nLaster emango dizuegu egitarau osoaren berri. Adi egon!\nEskerrik asko parte-hartzaile eta laguntzaile guztioi\n2013/02/13 2013/02/13 Jaiak Koordinakundea Utzi iruzkina\nJoan zaizkigu 2013ko inauteriak, eta datorren urtera arte agurtu aurretik, eskerrak eman nahi dizkizuegu antolatu ditugun ekimenetan parte hartu edo horiek aurrera ateratzeko laguntza eman diguzuen guzti-guztioi.\nLehenik eta behin, Desfilean parte hartu zenuten 300dik gora lagunei gure eskerrik beroena eman nahi dizuegu. Eguraldi kaxkarrari aurre egin eta animo eta ilusio handiz kalera atera zineten guztiok lortu duzue gure inauteriari bultzada berria ematea. Ezin ahaztu ditzakegu, halaber, gainerako ekitaldi guztietan parte hartu zuten lagun denak ere. Larunbat eguerditik gauerdira arte kalea mozorroz eta kolorez bete zuten horiek guztiek gure txalo denak merezi dituzte, bai eta astearte arratsaldea irribarre eta alaitasunez bete ziguten haur eta gurasoek ere.\nEskerrak eman nahi dizkiegu, halaber, Inauteriak aurrera ateratzeko ezinbesteko laguntza eskaini diguten guztiei, batez ere laguntza handia eman diguten Onieva eta Eska enpresetako lagunei eta Kun-Kun taldeko kide guztiei, karroza apaindu zigun grafitero bikainari eta sari-banaketa maisukiro gidatu zuten gure aurkezle maiteei. Eta nola ez, txalo zaparrada bana lan isil bezain funtsezkoa egiten ibili zareten guztioi.\nDatorren urtera arteko itxaronaldia horren luzea izan ez dadin, aurtengo argazkiak, larunbatekoak zein asteartekoak, zuen eskura jarri nahi ditugu, 2013ko inauteria nahi beste luzatu dezazuen.\nKaleko jai-giroan elkar ikusiko dugu!\nMuchas gracias a todos y todas las participantes y ayudantes\nGaur irekiko da Mozorro-lehiaketan izena emateko epea\n2013/02/07 Jaiak Koordinakundea Utzi iruzkina\nLarunbateko Mozorro-lehiaketan parte hartu nahi duzuen guztiok Kultur Etxera hurbildu beharko zarete gaurtik aurrera izena emateko. Arratsaldeko 18:00etatik 20:00etara egongo gara bertan, parte hartu nahi duten talde guztien datuak jasotzen.\nGaur eta bihar egongo gara Kultur Etxean ordutegi horretan, eta larunbatean, desfilea hasi baino lehen ere, 17:00etatik 18:00etara. Hortaz, hiru egun dituzue izena emateko.\nGogoratu, aurten sari gehiago eskuratu ahal izango dituzuela mozorro-lehiaketan, eta saririk eskuratzen ez baduzue ere, jai-giro ederraz gozatu ahal izango duzuela inauteri eguneko desfilean.\nXehetasun guztiak dituzue Mozorro Lehiaketa 2013 atalean.\nHoy se abre el plazo de inscripción en el Concurso de Disfraces\nHau ez da Rio de Janeiro, ez da Venezia, ez da Tolosa. Baina zer arraio, geure inauteriez harro gaude eta primeran pasatzen dugu. Gurekin mozorrotu nahi duzu?\nRT @LaudioGaztetxea: Azaroak 22 Laudioko Gazte Eguna Zabaldu mezua! @zoroakinkurtul @LaudiokoJaiakK @baldarrak @Zainzuriak @galtzagorrikt h… 6 years ago\nRT @galtzagorrikt: Euskal jaiarako prest! Ez ahaztu euskara ez dela egun bateko hizkuntza bat izan behar, baizik eta egunerokotasunean erab… 6 years ago\nRT @APILL_Laudio: Asteburu honetan #euskararenjaia Laudion. Zatoz! ikusi egitaraua hemen bit.ly/1ro21n3 #laudio #euskara http://t… 6 years ago\nAdi, gaur bertan hasiko baita #EuskararenJaia: 19:30ean Koplajira FitaFik-ekin 21:00etan @ulukataldea-ren kontzertua youtube.com/watch?v=A8jHd7… 6 years ago\nAhotsa prest #EuskararenJaia-n kantukalejiretan abesteko? Nafarroa Kanta Taldearekin larunbatean 12:30 eta 21:00etan youtube.com/watch?v=8iXLyc… 6 years ago\nJarraitu gaitzazu Instagramen